Суратлар Интернетдан олинди.\nБМТнинг Иқтисодий ва ижтимоий масалалар бўйича бошқармаси маълумотига кўра, дунё аҳолиси йилига 83 миллион кишига кўпаймоқда.\nАна шу ўсиш суръатлари натижасида сайёрамиз нуфуси 2050 йилга бориб, ҳозирги 7,6 миллиарддан 9,8 миллиард нафарга етиши мумкин. Ўзбекистонда ҳам туғилиш кўрсаткичлари кам эмас. Давлат статистика қўмитаси ахборотида келтирилишича, айни кунда юртимиз аҳолиси сони 32,6 миллион нафардан зиёд. Биргина ўтган йилнинг ўзида ўсиш кўрсаткичлари 1,7 фоизни ташкил этган.\nАлбатта, мазкур омиллар одамларнинг янги-янги иш ўринларига бўлган эҳтиёжини кучайтириши табиий. Қолаверса, қонуний меҳнат миграцияси дунё иқтисодиётининг муҳим таркибий қисмига айланиб бораяпти. Шундан келиб чиқиб, кейинги йилларда давлатимиз мазкур йўналишда бир қатор хорижий мамлакатлар билан келишувларга эришмоқда. Ўзбекистон Республикаси Бандлик ва меҳнат муносабатлари вазирлиги саъй-ҳаракати билан юртдошларимизни чет элда уюшган ҳолда ишга жойлаштириш, ҳуқуқий ҳимоясини таъминлаш чоралари кўрилаётгани, албатта, таҳсинга лойиқ.\nМуаммонинг илдизи қаерда?\nЖорий йилнинг 18 январь куни Қозоғистон Республикаси ҳудудида 57 нафар йўловчи билан ҳаракатланаётган автобус ёниши оқибатида ҳамюртларимизнинг ҳалок бўлгани ҳақидаги хабар барчамизни ларзага солди. Бир куннинг ўзида 52 та қабр олов ичида қолган йигитлар жасадини бағрига олди. Афсуски, бундай фожиали ҳолатлар шу билан якун топгани йўқ. Қўшни давлатлар ҳудудидан хорижга йўл олган транспорт воситалари билан боғлиқ ҳалокатли ҳодисалар тез-тез кузатилмоқда.\nХўш, бунинг асосий сабаблари нимада?\nМутахассислар фикрига кўра, узоқ масофага қатновчи автобуслар техник жиҳатдан соз, хавфсизлик ва қулайлик талабларига жавоб бериши шарт. Бироқ сўнгги вақтларда қўшни мамлакатлар ҳудудида фуқароларимизни хорижга ташиётган йўловчи автобуслари ана шу меъёрларга жавоб бермаганлиги туфайли бир қатор нохуш ҳолатлар келиб чиқаяпти. Республикамизда эса халқаро йўловчи ташиш рейсларини амалга оширувчи автотранспорт йўловчи ташувчилар деярли мавжуд эмаслиги муаммонинг илдиз отишига олиб келган омиллардандир.\nБу — масаланинг бир жиҳати. Бошқа томондан, юртимизда темир йўл ва авиачипталар нархи автомобиль транспорти хизматларига нисбатан бирмунча қимматлиги ҳам фуқароларимизнинг қўшни республикалардаги муқобил транспорт хизматларига мурожаат қилишига сабаб бўлаяпти.\nЭнди-чи? Бу муаммолар қандай ҳал этилади?\nЧипталар чегирма билан сотилади\n2018 йил 5 мартда Ўзбекистон Республикаси Президентининг “Ўзбекистон Республикаси фуқароларининг вақтинчалик меҳнат фаолиятини амалга ошириш учун республика ташқарисига транспортда чиқиш вақтида хавфсизлигини таъминлаш чора-тадбирлари тўғрисида”ги қарори имзоланди. Мазкур ҳужжат юқоридаги каби нохуш ҳолатларнинг олдини олиш, юртдошларимизга қўшимча қулайликлар яратишга қаратилгани билан аҳамиятлидир.\n— Ҳужжатга мувофиқ, жорий йилнинг 1 апрелидан вақтинчалик меҳнат фаолиятини амалга ошириш учун республикадан ташқарига чиқаётган фуқароларга плацкарт вагонларга темир йўл чипталари нархларига 20 фоизгача чегирма тақдим этилади, — дейди “Ўзбекистон темир йўллари” акциядорлик жамияти Тариф бўлими бош мутахассиси Шаҳноза Алиева. — Қолаверса, шу йили Россия ва Қозоғистон ҳудудлари ҳамда шаҳарларига янги темир йўл йўналишлари жорий этиш, меҳнат мигрантлари томонидан талаб юқори бўлган йўналишларда янги йўловчи поездларини қўйиш ҳамда плацкарт вагонлар сонини кўпайтириш каби устувор вазифалар белгиланган. Буларнинг барчаси хорижда вақтинча ишлаш истагидаги фуқароларимиз учун катта қулайликлар яратади.\nЎзбекистон Республикаси Бандлик ва меҳнат муносабатлари вазирлиги Ташқи меҳнат миграцияси масалалари агентлиги раҳбари Р. Ибрагимовнинг таъкидлашича, худди шундай имтиёзлар “Ўзбекистон ҳаво йўллари” МАКнинг иқтисодий (эконом) класс авиачипталарини сотиб олишда ҳам қўлланилади. Шу билан бирга, қарорда темир йўл ва авиачипта харид қилиш харажатларини қисман қоплаш учун бундай юртдошларимизга “Алоқабанк” томонидан бир йилда бир марта 300 минг сўм миқдорида беғараз тўлов амалга оширилиши ҳам қайд этилган.\nАлбатта, қай бир юртда бўлмасин, ҳалол меҳнат, пешона тери билан пул топишнинг айби йўқ. Аксинча, қонуний миграция — дунё бўйлаб кенг оммалашаётган жараён. Аммо хорижий мамлакатга етиб боришдан тортиб, ўзга юртдан тураржой топиш, ейиш-ичиш ва бошқа сарф-харажатлар учун маълум миқдорда маблағ зарур.\nХўш, бунга қурби етмаганлар-чи?\nПулингиз йўқми? Кредит олинг!\n— Давлатимиз бу борада ҳам юртдошларимизга яқиндан кўмак беришни ўз зиммасига олмоқда, — дейди Ўзбекистон Республикаси бандлик ва меҳнат муносабатлари вазирининг биринчи ўринбосари Э. Муҳитдинов. — Чунончи, Президентимиз қарорига кўра, “Алоқабанк” томонидан соддалаштирилган очиш шартлари билан “VISA-migrant” пластик карталари жорий этилиши кўзда тутилган. “Ипотека-банк” эса вақтинчалик меҳнат фаолиятини амалга ошириш учун республикадан ташқарига чиқаётган фуқароларга 1000 АҚШ доллари эквивалентида кредит ажратади. Шу билан бирга, “Ўзагросуғурта” акциядорлик жамияти Россия Федерациясига вақтинчалик меҳнат фаолиятини амалга ошириш учун кетаётган фуқароларни комплекс суғурта қилиш бўйича Россияда ўз ваколатхоналарини очиш, имтиёзли тарифлар асосида темир йўл ва авиачипталар сотишга ихтисослаштирилган кассаларида ушбу хизмат бўйича суғурта агентларини жойлаштиради.\nЧиндан ҳам, ишлайман деганга имконият кенг. Шу маънода, вақтинча меҳнат қилиш учун сафарга йўл олаётган юртдошларимизга бу борада қўшимча қулайлик ва имтиёзлар яратилаётгани таҳсинга сазовордир.\nИслоҳотлар самарасини эса вақт кўрсатади.\nМазкур рукндаги бошқа мақолалар: « Халқимиз шижоати ва ишончи юксалди\tЭзгу анъаналарга уйғун ташаббус »


Мамлакатимизда аҳоли фаровонлигини таъминлаш, муносиб ҳаёт шароитларини яратиш, жамиятимизда демократик тамойилларни татбиқ этиш учун изчил, тизимли ишлар олиб борилмоқда. Ишлаб чиқаришнинг ҳар бир йўналишига илғор техника ва технологияларни олиб кириш, инновация яратишни даврнинг ўзи талаб қилмоқда.\nШу жумладан, қишлоқ хўжалигида ҳам маҳсулотларни жаҳон бозорига олиб чиқиш, мамлакатга даромад келтириш, давлатни ҳам, фермерни ҳам бой қилиш мақсад-муддаога айланган.\nШу кунларда Сирдарё вилоятида бўлиб ўтган «фермерлар қасамёди» ҳам аслида юқорида келтирилган мақсадга эришиш учун амалга оширилган. Лекин бу қанчалик тўғри бўлди ва бу қасамёд билан қишлоқ хўжалигидаги бугунги аҳволни яхшилаб бўладими?\nДемократик тузумларда қасамёд масъулият ҳажми улкан бўлган, масъулиятсизлик оқибатида жамият катта талафот кўриши мумкин бўлган ҳолатларда ҳамда судда — ҳақиқатни юзага чиқаришга сафарбар этилган идорадагина қўлланилади.\nАмалдаги қонунчиликка кўра, фермер бу — тадбиркор. У қишлоқ хўжалиги маҳсулотлари етиштиради ва ўз фаолиятини бозор талаблари асосида юритиши керак. Фермерга қасам ичириш билан биз унга «маънавий чеклов» қўймоқдамиз, деҳқонни қасамга таянтириш жамиятимиз ривожи учун фойда келтирадими ёки зарар?\nБу ҳолат раҳбарият олдида «янгилик» яратиб, обрў олишга уриниш эмасми?\nМенинг фикримча, фермерларимизнинг бу йилги ноқулай шароитда мўлжалдаги ҳосилни етиштира олмаганига фақат об-ҳаво ёки деҳқоннинг дангасалиги эмас, балки ишни ташкил қилишдаги тизимли камчиликларимиз сабаб бўлган. Туманларда бўлиб фермерлар, тажрибали деҳқонлар билан суҳбатлашиб қуйидаги сабабларни аниқладик. Яъни, фермерларда зарур даражада билим етишмаслиги, техникалар эскиргани ёки камлиги ернинг мелиоратив ҳолатини тўғри баҳолай олмаслик ва унга чора кўришдаги ночорлик, фермер хўжаликларининг аксариятида агрономлар етишмаслиги, уруғчиликнинг ачинарли аҳволдалиги, суғориш илми унутилиб бораётгани, сув тақсимотидаги хатоликлар ва яна бир қатор...\nҚишлоқ хўжалигидаги қийинчиликларни бартараф этиш учун, аввало, юқорида келтирилган камчиликларни қандай йўқотиш мумкин, деган саволга жавоб топиш керак. Балки майда фермер хўжаликларидан уюшма ташкил этиб, уларда иш бошқарувчи, агроном, бухгалтер, тракторчи, сувчи каби зарур лавозимлар жорий этилиши молия, агрономия ишларидаги, умуман, ишни ташкил этишдаги камчиликларнинг олдини олар. Мана шундай фермер-деҳқон уюшмаларига тажрибали инсонлар бошчилик қилса, фермерларнинг масъулият ҳисси бир қанча кўтарилар?! (xdp.uz).\n«Қасамёд — ҳарбий ёки бошқа шу турдаги хизматга кираётганда, маълум бир статусни олаётганда (масалан, фуқаролик олаётганда ёки судда гувоҳлик бераётганда), лавозимга тайинланаётгандаги расмий ва тантанали онт ичиш маросими. Қасамёд фақат оммавий тарзда (омма кўз ўнгида) амалга оширилади ва қасамёд қилувчига қасамёдни адо этмагани учун юридик жавобгарликни юклайди».\nОлий Мажлис Сенати аъзоси, Ўзбекистон ХДП Марказий Кенгаши раиси ўринбосари


“РУСТАМ” СПЕКТАКЛИ! АКА ВА СИНГИЛНИНГ ФОЖЕАВИЙ ТАҚДИРИ! 26.11.2013 15:19\nЎзбек Миллий Академик драма театрининг томошабинларга тақдим этиб келаётган таъсирли спектаклларидан бири “Рустам” фожеавий драмаси бўлиб, мазкур асар Ўзбекистон Халқ артисти Турғун Азизов ва режиссёр Замира Аҳмедова томонидан саҳналаштирилган.\nСпектаклда бош ролни Ўзбекистонда хизмат кўрсатган артист Меҳриддин Раҳматов ижро қилган.\nШунингдек, Ўзбекистон Халқ артисти Теша Мўминов,\nактриса Ҳосият Ҳусанова ва бошқаларнинг таъсирли ижросига гувоҳ бўлиш мумкин.\nСпектаклда ҳар бир қаҳрамон характерига алоҳида урғу берилган. Рустам ҳалол, мард ва меҳнаткаш инсон сифатида тасвирланган бўлса, унинг севгилиси Қумри ижобий, лекин тақдир йўлларида бировларнинг таъсири туфайли адашган қиз тимсолида гавдаланади. Фақат ўз манфаатини ўйлайдиган Бойтўра, мунофиқ домла, Зайнаб каби салбий қаҳрамонлар, Рустамнинг ҳаётини барбод қилишга уринадилар. Спектаклдаги энг фожеавий тақдир эса, Рустам ва унинг синглисиники бўлиб, улар ўзлари сезмаган ҳолда, бировларни ўз тақдирларини бошқаришига йўл қўйиб берадилар.\nРустамни аввалига Ватанидан, сўнг, ёридан, кейин эса, ғуруридан айирадилар. Ўз эркига эга бўлолмай, аввалига ўзга юртларда мажбуран мардикорлик қилган, кейин эса, юртга қайтгач, севгисидан жудо бўлган, туну кун меҳнат қилиб, роҳат кўрмаган, сўнг, ўзи сезмаган ҳолда, алдовларга учиб, ўз синглиси билан бирга бўлиб, гуноҳга қўл урган ака фожеаси ҳеч кимни бефарқ қолдирмайди. Бевақт вафот этган ота-онаси, ғам туфайли ақлдан озган синглиси Қиммат учун, ўч олган Рустамни томошабин ҳам қўллаб-қувватлайди. Айниқса, Рустамнинг пул ҳақидаги монологи жуда таъсирли чиққан.\nНима учун, Бойтўра, мунофиқ домла, Зайнаб кабилар Рустамга бунчалик ёмонлик қиладилар? Бунинг ягона сабаби, Рустамни эрк учун курашгани эди! Яъни, у инсон эрки ўзида бўлишини талаб қилади.\nСпектаклда кулгили саҳналар ҳам бўлиб, улар орқали, мунофиқ ва иккиюзламачи инсонлар акс эттирилган. Эл кўзига ўзини тақводор ва покиза қилиб кўрсатиб, аслида маънан бузуқ ҳаёт кечирувчи кимсаларнинг юзларига кўзгу тутилгандек, назаримизда.\nСпектакль воқеалари ўтган асрда бўлиб ўтади. Спектакль учун либослар, ҳамда саҳна декорациялари жуда мос тайёрланган. Таъсирли мусиқалар эса, спектаклдаги воқеаларнинг таъсир кучини янада оширган.\nРустам тақдирига, фалакнинг барча жабр-аламлари битилгандек! Лекин, шу билан бирга ҳаётидаги сўнгги фожеа, синглиси билан боғлиқ ҳолатга Рустамнинг ўзи ҳам қисман айбдордек, назаримизда. Чунки, ҳаддан ташқари, ишонувчанлик ва соддалик ҳам яхшиликка олиб келмаслигига шу ҳолат орқали ишора қилингандек. Спектакль бу жиҳатлари билан инсонни ҳушёрликка чақиради! Инсон бу оламда ҳамиша ҳушёр бўлиши керак, ҳар бир қадамини ўйлаб босиши керак, деган фикр илгари сурилган, назаримизда.


Олмалиқда юзлаб кишилар тўплангани акс этган видео тарқалди. ОКМК вазият бўйича изоҳ берди\n12:43 / 04.11.2020\nИжтимоий тармоқларда «Олмалиқ кон-металлургия комбинати» акциядорлик жамияти биноси олдида кўплаб одамлар тўплангани акс этган видео тарқалди. Маълумотларга кўра, юзлаб кишилар комбинатга ишга қабул жараёни кетмоқда деб ўйлаб шу ерга келишган. ОКМК биноси олдида нафақат олмалиқликлар, балки, Оҳангарон, Пискент, Бўка ва Бекобод туманларидан ҳам келганлаp борлиги айтилган.\nKun.uz мухбири мазкур видео юзасидан аниқлик киритиш мақсадида ОКМК ахборот хизмати билан боғланди. Берилган расмий муносабатга кўра, бугун «Металлург» маданият саройи ҳудудида Олмалиқ шаҳри ҳокимлиги томонидан шаҳардаги корхона ва ташкилотлар иштирокида «Бўш иш ўринлари Меҳнат ярмаркаси» ташкил этилган. Шунингдек, аҳоли бандлигини таъминлаш мақсадида ташкил этилаётган мазкур тадбирда Олмалиқ шаҳар сектор раҳбарларининг сайёр қабули ҳам ўтказилиши режалаштирилган. Лекин қабулда аҳоли сони ва мурожаатлар кўплиги инобатга олиниб, карантин қоидаларига риоя қилинган ҳолда ҳозирда ушбу меҳнат ярмаркаси шаҳар корхона-ташкилотлари ва тижорат банклари иштирокида «Ёшлар боғи»га кўчирилган.\nАйтиш мумкинки, видеода акс этган ҳолат юзасидан аниқ бир маълумот берилмади.\nМаълумот учун қайд этиш жоизки, 2019 йилда комбинатга 2 500 нафардан ортиқ фуқаро ишга қабул қилинган бўлиб, уларнинг 1 805 нафарини ёшлар ташкил этади (шундан 321 нафари қизлар). Шу жумладан, 660 нафари аҳоли бандлигига кўмаклашиш маркази квота йўлланмасига асосан ижтимоий ҳимояга муҳтож аҳоли қатламига кирувчи шахслардир. Жорий йил бошидан бугунги кунга қадар 787 киши ишга қабул қилинган бўлиб, уларнинг 738 нафарини ёшлар ташкил этади (шундан 158 нафари қизлар).\nШунингдек, жорий йилнинг 31 октябрь куни «Металлург» маданият саройида ёшлар билан бўлиб ўтган учрашувдан сўнг 142 киши комбинатга ишга қабул қилинган. Маълумки, ОКМК АЖда йирик инвестиция лойиҳалари жадаллик билан амалга оширилмоқда. «Ёшлик-1» конини ўзлаштириш лойиҳаси доирасида янги объектлар, хусусан, 3-МБФ қурилиши муносабати билан комбинатда 10 мингта иш ўрни босқичма-босқич очилади.\nБугунги меҳнат ярмаркасида ёшларнинг мурожаатлари ўрганилиб, келгусида комбинатда очилиши режалаштирилган янги иш ўринларига қабул масалалари кўриб чиқилмоқда.\nБир суткада 200 грамм палладий ишлаб чиқарилади — ОКМК комбинатда ишлаб чиқарилаётган металлар ҳақида маълумот берди\n23:10 / 29.01.2021\nАриповдан Шодиевгача: Олмалиқ кон-металлургия комбинати кузатув кенгашига янги аъзолар қабул қилинди\nОКМК: Модернизация мақсади – атроф-муҳит муҳофазасига қаратилган\nОлмалиқ кон-металлургия комбинати 2020 йилда 821 млн долларлик маҳсулот экспорт қилди


Суперлига. "Машъал" ва "Навбаҳор" Муборакда нурсиз дурангга имзо чекди / CHAMPIONAT.asia\n01:33Жанлуижжи Доннарумма - йилнинг энг яхши дарвозабони! 1 01:21Аёллар ўртасидаги "Олтин тўп" соҳибаси маълум! 7 01:02Роберт Левандовски - йилнинг энг яхши ҳужумчиси! 19 00:53Педри - йилнинг энг яхши ёш футболчиси! 4 00:15Клублар ўртасидаги ЖЧ. Қуръа ташланди! 8 23:50ЛаЛиганинг ўтган мавсумдаги энг яхши футболчиси, мураббийи ва дарвозабони аниқланди 3 23:32Бензема "Олтин тўп" топшириш маросимига бормайди 60 23:06"Олтин тўп-2021". 10-15-ўринлар аниқ бўлди 12 22:45"Олтин тўп-2021". 16-29-ўринлар эгалари маълум қилинди 2 22:24"Бунёдкор" бош директори: "Хавотир олиш ўринсиз, ваҳимага асос йўқ" 8 22:10Бугунги "Олтин тўп" топшириш маросимида 2 та янги соврин ўз эгаларига топширилади 25 22:08Мурод Ҳолмуҳаммедовнинг "Қўқон-1912" жамоасидаги ўринбосарини биласизми? 7 21:53France Football "Олтин тўп" учун овоз беришнинг илк натижаларини эълон қила бошлади — 23–30 ўринлар маълум 17 21:43Бьелса: "Футбол йилдан-йилга ёмонлашиб, тижоратлаштириш йўлидан кетмоқда" 2 21:26Эдуар Менди: "Мен энг яхши дарвозабон бўлишга лойиқман" 8\nСуперлига. "Машъал" ва "Навбаҳор" Муборакда нурсиз дурангга имзо чекди\nТеглар : МашъалНавбаҳор\nСуперлиганинг 23-туридан ўрин олган "Машъал" - "Навбаҳор" учрашуви бўлиб ўтмоқда.\nМАШЪАЛ – НАВБАҲОР 0:0 LIVE\n"Машъал": 35. Достон Тўхтабоев, 2. Зафарбек Акрамов (77. Иброҳим Нўъмонов, 64), 5. Нажмиддин Нормуродов, 9. Ойбек Нурматов, 11. Самуэль Чигозе, 13. Шаҳзод Шайманов ( 15. Муҳаммадали Алиқулов, 75), 17. Жамолиддин Убайдуллаев, 22. Сирожиддин Қўзиев, 23. Самандар Шукуриллаев, 27. Муҳаммад Юлдашев (19. Қаҳрамон Баҳодиров, 75), 99. Жаҳонгир Абдусаломов\nЗахира: 1. Ботир Носиров, 6. Абдумалик Норқобилов, 10. Годвин Чика Оквара, 18. Аббос Шодмонов, 33. Сирожиддин Аллаев, 97. Руслан Хожиев\n"Навбаҳор": 1. Ўткир Юсупов, 4. Боян Цигер, 7. Азимжон Аҳмедов, 9. Иван Соловьёв, 17. Эҳсони Паншанбе, 19. Мирзоҳид Ғофуров, 22. Игорь Голбан, 24. Давронбек Ҳошимов, 70. Аббосжон Ғуломов ( 8. Сардар Теляков, 75), 88. Боян Найденов, 95. Забиҳилло Ўринбоев (20. Иброҳим Ғанихонов, 66)\nЗахира: 35. Раҳимжон Давронов, 5. Хушнудбек Авилов, 25. Шоҳруҳ Маҳмудхожиев, 28. Илҳомжон Алижонов, 33. Мирзоҳид Мирзамаҳмудов, 67. Тоҳир Рафаелов, 77. Ҳусайн Эргашбоев\nОгоҳлантириш: Шаҳзод Шайманов 22, Зафар Акрамов 44, Даврон Ҳошимов 65\nЧетлатиш: Даврон Ҳошимов 90+2\n90+2. Даврон Ҳошимовга иккинчи сариқ карточка кўрсатилди ва майдондан четлатилди.\n89. ЎЗГАРИШ. "Навбаҳор", Азим Аҳмедов ўрнига Илҳом Алижонов туширилди.\n75. ЎЗГАРИШ. "Навбаҳор", Аббосжон Ғуломов ўрнига Сардор Теляков тушди.\n75. ЎЗГАРИШ. "Машъал", Шаҳзод Шайманов ўрнига Муҳаммадали Алиқулов, Муҳаммад Юлдашев ўрнига Қаҳрамон Баҳодиров тушди.\n70. Азим Аҳмедов йўллаган тўп йўлига дарвозабон Достон Тўхтабоев ғов бўлдиж\n69. ЗАРБААААААА. Годвин Чиканинг узоқдан йўллаган зарбасини Ўткир Юсупов қайтариб қолди.\n67. ЎЗГАРИШ. "Навбаҳор", Забиҳилло Ўринбоев ўрнига Иброҳим Ғанихонов майдонга тушди.\n65. ОГОҲЛАНТИРИШ. "Навбаҳор", Даврон Ҳошимов\n64. ЎЗГАРИШ. "Машъал", Зафар Акрамов ўрнига Иброҳим Нўъмонов тушди.\n60. ЗАРБАААААААА. "Машъал" футболчиси Чика Окваранинг зарбасини Ўткир Юсупов қайтарди.\n44. ОГОҲЛАНТИРИШ. "Машъал", Зафар Акрамов\n27. "Машъал" футболчиси Самуэль Чигозе Ўткир Юсупов билан бирга бир вазиятга чиқиб борди. Дарвозабон хавфни бартараф этди.\n22. ОГОҲЛАНТИРИШ. "Машъал", Шаҳзод Шайманов\n16. Нажмиддин Нормуродовдан кучли зарба. Бироқ ўта ноаниқ.\n14. Ўйинда темп паст. Ҳужумлар зарбагача бораётгани йўқ.\n12. Сирожиддин Қўзиевнинг зарбасига аниқлик етишмади.\n- Жамоалар майдонга чиқиб келди.\n"Навбаҳор" - "Қўқон-1912" 2:3. Highlights 4\n23 окт 17:48:23\n3- уринга чикиб , босар - тусарини билолмай , чемпион буламиз деб Канчельскис палон пулга олиб келиб купчиликнинг каргишига колганга ухшайди Навбахор. 3- уринни тушида хам куролмаяпти.\n23 окт 18:07:03\nШуунча легионерга пул бериб сўнгги поғонада юргандан,умуман ўйинни йиғиштириш керак...\n23 окт 17:45:57\nХохиш булса ютса булади Навбохор уртамиёна жамоа 7/8 уринда юрипти 3 йилдан бери\nжадвални сўнггида бораяпти,очко керакмасмикин,зўр бўса уриб ташамайдими?\n23 окт 18:05:29\nЭх Машъал шу уртамиёнада базур юрадиган клубниям ютолмадинг. Про лигага йулланмани тайёрлаяпсанми...\n23 окт 15:28:56\n23 окт 15:41:56\nМашьал бугун минимал хисобда галаба козонади,олга МАШЬАЛ сени урнинг супер лигада.\n23 окт 20:17:04\nUlugbek Boboev фойдаланувчининг фикрига жавоб бериш\nНавбахор чемпион бўлиб,иккинчи учинчи ўринларда юрганини ота боболаринг кўрган сан билмайсан,ўшалардан сўрагин қандай ўйнаган деб укам...\n23 окт 17:59:50\n23 окт 16:12:33\nНавбахорга омад!!!!!!!!!! Кушнилар олга!!!!!!!! Водий Олгааааааааааааааааааа!!!!!!!!\n23 окт 18:10:43\n0:0 ga 1 som tiksa qancha yutadi.\n23 окт 17:51:11\n23 окт 17:41:57\nМашал бугун точнее ютади деб уйлаб пул ташлагандим халиям фора(0) ташлабман чистый победа олганимда юткзар еканман\n23 окт 16:20:10\nНавбахор водий сан билан факат сурхон билан уйиндака парот кимагин\n23 окт 16:15:08\n23 окт 16:03:44


19:13 / 20.02.2017\n2016 йилда Дубайда қурилиш жараёнидаёқ харид қилинган энг қиммат квартираларнинг топ-10 рейтинги тузилди. Маълум бўлишича, энг қимматбаҳо апартаментлар нархи 8 миллион доллардан ошган. Arabian Business мазкур рейтингни тақдим этди.\nJumeirah Beach Residence (JBR) ҳудудида қурилаётган 1 / JBR иншоотидаги апартамент хариди ўтган йили Дубайдаги қурилиш жараёнида имзоланган битимлар орасида энг қимматбаҳоси бўлди. 312 квадрат метрли квартира 8,08 миллион долларга сотилган. Унинг эгаси ҳар бир квадрат фут учун 2 406 доллар тўлаган.\nШунингдек Дубайда қурилиши тугалланмаган энг қиммат уйлар ўнлиги рўйхатида Downtown Dubai ҳудудида жойлашган объектлар кўпчиликни ташкил қилади.\nThe Address Residences Dubai Opera (Tower 1)даги квартиралар рўйхатнинг иккинчи, учинчи ва бешинчи ўринларини эгаллади. Уларнинг квадрати учун 7.46, 6.99 ва 6.73 миллион доллар сарфланган. 6.79 миллион долларлик шартнома The Address Residence Sky View (Tower 1)да қайд этилган. У рўйхатнинг тўртинчи поғонасидан ўрин олган. Олтинчи позиция эса The 118 апартаментига берилган (6.04 миллион доллар).\nPalm Jumeirah'даги One лойиҳаси биринчи ўнликдаги сўнгги тўрт ўринни банд қилган (5.86, 5.74, 5.64 ва 5.45 миллион доллар).\nэнг қиммат уйлар


Ўзбекистонда санитария-эпидемиология хизматида ишлайдиган 11 минг ходимнинг иш ҳақи 2,5 бараварга оширилди - Daryo\n22:40, 29.04.2020 27312\nЎзбекистонда санитария-эпидемиология хизматида ишлайдиган 11 минг ходимнинг иш ҳақи 2,5 бараварга оширилди\nЎзбекистон тиббиёт ходимларининг бугунги кунда коронавирусга қарши олиб бораётган машаққатли ва ўта масъулиятли меҳнатини муносиб қадрлаш ва рағбатлантириш учун Президент Шавкат Мирзиёев яна бир муҳим қарорни имзолади. Бу ҳақда Президент 29 апрель, чоршанба куни, бўлиб ўтган йиғилишда маълум қилди.\nПрезидент бугунги кунда мамлакат бўйича коронавирусга чалинган 1066 нафар ёки 55 фоиз бемор тўлиқ соғайганини алоҳида қайд этиб ўтди. Охирги 5 кунда 505 нафар бемор тузалган.\nҚайд этилишича, қолган беморларни ҳам даволаш юзасидан мамлакатда амалий ёрдам бераётган 18 нафар хитойлик, германиялик, кореялик шифокорлар ҳамда телемедицина орқали бошқа етакчи хорижий мутахассислар билан ҳамкорлик қилган ҳолда барча зарур чоралар кўрилмоқда.\nШунингдек, давлат раҳбари касалликка қарши курашга жалб қилинган ходимлар ва карантин қоидаларига риоя қилаётган аҳолига ҳам миннатдорчилик билдирди.\nМана, бир ярим ойдан ошдики, эл-юртимиз ‘Уйда қолинг’ деган даъватга амал қилиб, юксак жасорат кўрсатиб, ялпи карантин шароитида яшамоқда. Оилам, бола-чақам, деб тиниб-тинчимайдиган, эртаю кеч ғайрат билан меҳнат қиладиган халқимиз учун бундай мажбурий ҳолат, албатта, осон кечаётгани йўқ.\nПрезидент мазкур йиғилишда Ўзбекистонда карантин чекловларини енгиллаштириш бўйича дастлабки чораларни маълум қилди. Шунингдек, Ўзбекистонда карантин сабабли фаолияти тўхтаган 10 мингга яқин корхонанинг ишини қайта тиклаш бўйича қарор қабул қилингани маълум бўлди.\nШавкат Мирзиёев 22 апрель куни глобал инқироз ва пандемия шароитида мамлакат аҳолиси бандлиги масалаларига бағишлаб ўтказилган видеоселектор йиғилишида ҳам Ўзбекистонда коронавирусга қарши курашаётган шифокорлар ва куч тузилмаларига алоҳида миннатдорчилик билдирган эди.\nЭслатиб ўтамиз, Ўзбекистонда коронавирусга қарши курашда иштирок этадиган шифокорлар ва бошқа ходимларнинг ҳар 14 кунлик фаолият даври учун Президент томонидан махсус қўшимча рағбатлантириш тўлови белгиланган. Унга кўра, врач-ходимларга, врач-лаборантларга — 25 миллион сўм; ўрта тиббиёт ходимларига, ҳамшира-лаборантларга — 15 миллион сўм; кичик тиббиёт ходимларига — 10 миллион сўм; бошқа ходимларга — 5 миллион сўм. Шунингдек, беморлар билан ишлаш давомида коронавирус инфекциясини юқтириб олган тиббиёт, санитария-эпидемиология хизмати ва бошқа ходимларга 100 миллион сўмдан тўланади.\n10:56, 30.08.2021 187584\n20:41, 02.09.2021 151162\n23:49, 24.08.2021 100653\n12:00 Бугун 103\n11:58 Бугун 234\n11:37 Бугун 1963\n11:16 Бугун 4424\n07:11, 17.09.2021 85446\n18:02, 16.09.2021 85040\n16:55, 16.09.2021 61640\n09:52, 17.09.2021 59609


Бўтқаларнинг баъзи турлари организм учун мутлақо фойдасиз экан 7-03-2019, 07:27 | Zamin.uz\n07:27 / 07.03.2019\nБўтқаларнинг баъзи турлари организм учун мутлақо фойдасиз экан\nБўтқаларнинг ҳаммаси ҳам фойдали эмаслигини билмасангиз керак. Улар орасида етарлича зарарли ҳисобланадиганлари ҳам бор. Улар юқори глимик кўрсаткичга эга бўлиб, баъзиларида умуман клетчатка мавжуд эмас. Улар танага фақат кераксиз калорияларни олиб киради. Улар қайси бўтқалар эканлигини билиш учун диққат қилинг!\nБу бўтқа буғдойнинг майдаланганидир. Унинг таркибида озроқ ўсимлик оқсили ва витаминлар учрайди. Аммо таркибининг 70% ни крахмал ташкил этади. Шунинг учун ҳам ортиқча вазнли кишилар ва озиш жараёнида бу бўтқа умуман мумкин эмас. Айтишларича, уч ёшгача бўлган болаларга бу бўтқани асло бериб бўлмайди. Чунки бу бўтқа ичак толачалари ҳаракатини пасайтириб, овқат ҳазмини қийинлаштиради.\nДиетологлар уни бўш калория деб аташади. Оқ гуруч таркибида бундай калория кўп ва витамин ва минераллар эса умуман йўқ деса ҳам бўлади. Унинг ёввойи, жигарранг ва қизил рангли навларини истеъмол қилиш мумкин.\nТез тайёрланадиган сули ёрмаси ҳам зарарли экан. Бу жуда майдаланган дон бўлиб 5 дақиқада пишади. Бундай бўтқада клетчатка ва бошқа фойдали моддалар йўқ. Бундай бўтқанинг калорияси битта бўлак торт калориясига тенгдир.\nАгар шахсий ўзлаштиролмаслик бўлса ҳар қандай бўтқа зарарли бўлиши мумкин. Сайёрамизнинг 30% аҳолиси глютенни ўзлаштиролмасликдан азият чекади. Доимий глютенли сули ёрмаси, манний ёрмаси, пеловка каби ёрмалар целиакия касалига сабаб бўлади. Бу касаллик ичакларда фойдали моддалар сўрилмаслиги билан кечади!\nГлютен фақатгина бўтқада эмас, ундан тайёрланган маҳсулотларда ҳам бўлади. У макаронларда, нонда, колбаса ва консервалар таркибида мавжуд. Оқсиллар эса гречка, гуруч, маккажўхори донида умуман мавжуд эмас.\n16-10-2021, 10:54, Dunyo\nЯнгиликлар » Ҳаёт тарзи » Бўтқаларнинг баъзи турлари организм учун мутлақо фойдасиз экан\nKuzda kasal bo‘lmaslik uchun nima iste’mol qilish kerak?


Яна шуни ҳам эътироф этиш лозимки, тадбиркорларга берилган енгиллик ва имтиёзлар натижасида 12,8 трлн.сўм маблағ хўжалик юритувчи субъектларнинг ўз ихтиёрида қолдирилди. Шунингдек, жисмоний шахслар даромадига солиқ юкини камайтириш натижасида аҳоли даромадлари 6,5 трлн.сўмга ошганлигини аҳолининг реал даромадлари ошишига хисса қўшди.\nУмуман олганда Давлат бюджетининг 2019 йилдаги харажатлари 2018 йилга нисбатан 48 фоизга ошди. Давлат бюджети харажатлари таркибида олдинги йиллар каби ижтимоий соҳа харажатлари улуши юқори бўлиб, ушбу соҳа харажатлари учун Давлат бюджети харажатларининг 54 фоизи миқдорида маблағ сарфланди.\nҲукумат тақдим этган ҳисоботда таъкидлангандек, Президентимизнинг ташаббуслари билан 2020 йил учун давлат бюджети илк бор қонун сифатида қабул қилинди. Бунда ҳар йили қарор билан қабул қилинадиган бюджет шунчаки қонун кўринишига айлантириб қўйилмади, балки бюджет тизимида бир қанча муҳим ўзагаришлар амалга оширилди. Жумладан, молиявий номарказлаштириш бўйича катта қадам қўйилди, маҳаллий бюджетлар мустақиллиги оширилди, республика бюджети харажатлари ҳар бир вазирликлар бўйича қабул қилинди. Парламентга ҳар бир вазирлик ва идораларни бюджет маблағларининг мақсадли ва самарали фойдаланилиши ҳамда эришилаётган натижалари тўғрисида ахборотларини эшитиш бўйича қўшимча ваколатлар берилди.\nКороновирус пандемияси дунёнинг деярли барча давлатлари халқаро бозорларга ўз таъсирини кўрсатганлиги оқибатида мамлакатнинг ташқи савдо айланмасини 8,1 млрд АҚШ доллар миқдорида бўлишига ёки 2019 йилнинг мос даврига нисбатан 10,2 фоизга (924 млн. АҚШ долларга) камайишига сабаб бўлди. 2020 йилнинг январь-март ойларида инфляция даражаси – 2,8 фоизни ташкил этди.\nШунга қарамасдан, янги тахрирда қабул қилинган Солиқ кодексининг ижрога киритилиши иқтисодиётда тадбиркорлик фаоллигини оширишга, даромадларнинг легаллашишига ҳамда давлат бюджети даромадларининг бир маромда тушишига хизмат қилди. Давлат бюджетининг даромадлари 28,5 трлн сўмни , харажатлари эса 27,7 трлн сўмни ташкил этди ёки ЯИМ га нисбатан 0,8 фоиз миқдорида профицит билан ижро этилди. Давлат бюджети даромадлари ўтган йилнинг мос даврига нисбатан 23,6 фоизга ўсиб, белгиланган режа кўрсаткичлари 103,2 фоизга бажарилди.\nКоронавирус пандемияси ва глобал инқироз ҳолатларининг иқтисодиёт тармоқларига салбий таъсирини юмшатиш борасида Президентимиз томонидан қабул қилинган фармон ва қарорларда белгиланган чора –тадбирларни амалга ошириш учун “Инқирозга қарши курашиш” жамғармаси маблағлари ҳисобидан 344 млрд. сўм ажратилган. Шунингдек, ҳисобот даврида иқтисодиёт харажатларига 2,7 трлн. сўм, Инвестицияларни молиялаштириш харажатларига 1,9 трлн. сўм миқдорда маблағ йўналтирилган.\nПарламент қуйи палатаси аъзолари йиғилишда иштирок этган мутасадди вазирлик ва идоралар раҳбарларининг эътиборини пандемия шароитида Давлат бюджетининг ва давлат мақсадли жамғармалари бюджетларининг даромад ва харажатларини амалга оширишда келгуси чоракларда кўзда тутилиш лозим бўлган бошқа долзарб вазифаларга ҳам қаратишди. Ҳалқ вакиллари бу борада парламент назоратини янада кучайтириш мақсадга мувофиқлигини таъкидладилар.


Дунёнинг кўзи бизда - Уч илдиз\nДунёнинг кўзи бизда\nЎзбекистон халқ шоири, сенатор Иқбол МИРЗО билан ижодий учрашувлар\nЎзМУ талабаларида ҳамиша катта қизиқиш уйғотади. Истеъдодли ижодкорнинг мазкур мақоласи бўлғуси журналистлар учун ўзига хос амалиёт ва маҳорат сабоғидир, дейди Дониш домла.\nБугун оммавий ахборот воситаларида энг кўп тилга олинаётган мавзу Президентимиз Шавкат Мирзиёевнинг Бирлашган Миллатлар Ташкилоти Бош Ассамблеясининг 72-сессиясида сўзлаган тарихий нутқидир. Шижоатли, ташаббускор, буюк ислоҳотчи бўлган давлат раҳбарининг фикрларини бутун дунё сиёсатчилари катта қизиқиш билан эшитди. Кеча Россия телеканалларини кузатдим. “ОРТ” дан тортиб “Россия24”гача жуда кўплаб телеканаллар Юртбошимизнинг нутқини батафсил ёритди.\nПрезидентимиз ўз маърузасида юртимизда амалга оширилаётган кенг кўламли ислоҳотлар, жумладан, инсон ҳуқуқлари ва адолат принципларини таъминлаш, иқтисодиёт тизимини либераллаштириш, қулай инвестиция муҳитини яратиш, тадбиркорларга кенг имкониятлар яратиш, эркин конвертация тизимига тўлиқ ўтиш каби масалаларга алоҳида эътибор қаратди. Ўзбекистон ташқи сиёсатда ўзаро мулоқот, амалий ҳамкорлик ва яхши қўшничиликни мустаҳкамлаш, экологик муаммоларни биргаликда ҳал этиш, хавфсизлик ва барқарорликни таъминлаш каби муҳим йўналишларда кенг кўламли ишлар олиб бораётгани ва бу соҳада ҳамкорликка ҳамиша тайёр эканига урғу берди. Давлатимиз раҳбари ён қўшнимиз Афғонистонда тинчлик ўрнатиш масаласига атрофлича тўхталиб: “Ўзбекистон Афғонистоннинг иқтисодий тикланишига, унинг транспорт ва энергетика инфратузилмасини ривожлантиришга, миллий кадрларини тайёрлашга катта ҳисса қўшмоқда ва бундан кейин ҳам ҳисса қўшади”, дея таъкидлади.\nЮртимизда ёшлар масаласига давлат сиёсати даражасида эътибор бериб келиняпти. Яқинда ташкил этилган Ўзбекистон ёшлар иттифоқи фикримизнинг далилидир. Иттифоқ ўз фаолияти давомида сезиларли ютуқларга эришяпти. Ёшларни бирлаштирадиган, уларга чин маънода суянч бўладиган, қўллаб-қувватлайдиган ушбу ташкилот ҳар томонлама баркамол авлодни тарбиялашда катта кучга айланиши шубҳасиз. Президентимиз мамлакатимиз ёшлари ҳаётида жиддий ўзгаришларни бошлаб берган ислоҳотларни жаҳон миқёсида татбиқ этишни – БМТнинг Ёшлар ҳуқуқлари тўғрисидаги халқаро конвенциясини ишлаб чиқишни таклиф этди. Бугун дунёда ёшлар 2 миллиардни ташкил этишини ҳисобга олсак, уларнинг нақадар катта куч эканини яққолроқ англаймиз. Зеро, жаҳоннинг эртанги куни, эртанги ҳаёти айнан ана шу ёшлар билан боғлиқ. Ҳозир жаҳонда юз бераётган турли кўнгилсизликлар, можароларнинг туб моҳияти ёш авлоднинг билимсизлиги, маърифатсизлигига бориб тақалади.\nОта-боболаримиз, улуғларимиз “Нажот – илмда” деган ҳикматга амал қилиб келган. Бу ҳикматнинг аҳамияти бугун юксалса юксалдики, асло тушгани йўқ. Аждодларимиз дунёвий илмларда ҳам, диний илмларда ҳам етакчи бўлиб келган. Бугун замонавий дунё эришган баланд марраларнинг замирида илм ётади. Маънавий баркамоллик, комил ахлоқ замирида ҳам илм ётади. Давлатимиз раҳбари муқаддас Ислом динимиз эзгулик ва тинчликка, асл инсоний фазилатларни асраб-авайлашга даъват этишини таъкидларкан, БМТ Бош Ассамблеясининг «Маърифат ва диний бағрикенглик» деб номланган махсус резолюциясини қабул қилиш таклифини билдирди. Бу ҳужжат барчанинг таълим олиш ҳуқуқини таъминлашга, саводсизлик ва жаҳолатга барҳам беришга кўмаклашишни бош мақсад қилади.\nМен Ўзбекистоннинг бир оддий фуқароси сифатида Президентим билан фахрланаман. Юртбошимизнинг чуқур таҳлил, асосли ғоя ва таклифларга бой маърузаси дунё минбаридан янграганини кўриб, беҳад ғурурга тўлдим.\nДавлатимиз раҳбари Нью-Йорк шаҳрида БМТ Бош котиби Антониу Гутерриш, БМТ Инсон ҳуқуқлари бўйича Олий комиссари Зайд Раад ал-Ҳусайн, Халқаро валюта жамғармаси фармойиш берувчи директори Кристин Лагард ва АҚШнинг етакчи компаниялари раҳбарлари билан учрашди. Бу учрашувларда кўплаб манфаатли келишувларга эришилди.\nҚувонарли воқеалардан яна бири БМТ биносида Регистон майдонининг макети ўрнатилгани бўлди. Бетакрор юртимиз қадимдан илм-фан, маданият, савдо, меъморлик ва ҳунармандлик маркази бўлиб келган. Регистон эса кўҳна ва навқирон Самарқанднинг юраги, маданият ва маърифатнинг рамзидир. Бу майдоннинг гир айланасида жойлашган мадрасаларда ўз замонида энг замонавий илмлар ўргатилган. Марказий Осиё ва Шарқнинг жуда кўп алломалари, адиблари, олиму фозиллари айнан шу ерда таълим олган. БМТ Хавфсизлик кенгаши ва Бош Ассамблея заллари ўртасидаги фойега ўрнатилган ушбу макет Ўзбекистон тинчлик-осойишталик, илм-маърифат ва тараққиёт тарғиботчиси эканини таъкидлаб тургандек.\nЮртимизда амалга оширилаётган кенг қамровли ислоҳотлар, янгиланишлар бутун дунёнинг эътиборида. Президентимиз БМТ Бош Ассамблеяси сессиясида нутқ сўзлаганидан сўнг бу эътибор янада кучайди. Катта минбардан билдирилган катта таклифлар, фикрлар Ўзбекистоннинг ҳар бир фуқаросига масъулият юклайди.\nNext story Озарбайжон-ўзбек адабий алоқалари : даврлар, сиймолар ва ўрганилиши\nPrevious story “Lex.uz” электрон расмий манба мақомига эга бўлди


Нигерия: «Бугун тушдан кейин 16 жасадни...\n07.03.2021 19:24 0 1767\nНигериянинг шимоли-ғарбий қисмидаги қишлоқлардан бирига қилинган қуролли ҳужумда камида 16 киши ҳалок бўлди, деб хабар бермоқда Франц Пресс агентлиги.\nХабарга кўра, қуролланган одамлар Сокото штатида жойлашган Тара қишлоғига ҳужум қилишган.\n«Бугун тушдан кейин 16 жасадни кўмдик. Яна тўққиз киши жиддий жароҳат олишди», — дейди агентлик билан суҳбатда маҳаллий аҳоли вакили.\nМаҳаллий амалдорнинг қўшимча қилишича, қуролланган одамлар қўшни Замфара штатидан келган. Унга кўра, улар юз сигирни куч билан эгаллаб олишган. 4 март куни қароқчилар Замфара штатидаги қишлоқлардан камида 60 кишини ўғирлашгани хақида хабар тарқалган эди.\nАввалроқ, 26 февраль куни ҳужум Жангебе шаҳридаги мактаб-интернатида қуролланган одамлар 300 дан ортиқ ўқувчи қизларни ўғирлаб кетишгани ҳақида хабар бергандик. Бир неча кундан кейин барча қизлар қўйиб юборилди.\nХориж 14/04, 21:41\nХориж 14/03, 21:30\nНигерияда 300 дан ортиқ мактаб ўқувчилари қароқчилардан қутқарилди


Эрдўғон НАТОга Туркия ёки террорчиларни танлашни таклиф қилди\n02:15 23 Январ 2020\n15:15 14.10.2019 Ҳавола олиш\nТуркия президенти Тойиб Эрдўғоннинг сўзларига кўра, Туркия террорчилик ташкилоти таҳдидига дуч келди, НАТО мамлакатга эса зарур кўмак бермаяпти.\nТОШКЕНТ, 14 окт – Sputnik. Туркия президенти Тойиб Эрдўғон НАТО унинг мамлакатига зарур кўмак бермаётганлигини айтиб, альянсга Анқара ёки террорчиларни танлашни таклиф қилди. РИА Новости хабарига асосан.\nТурк ҳарбийлари 525 нафар курд жангарисини зарарсизлантирди\n“Биз НАТО аъзолари, бешинчи модда бор (низом, бу альянснинг аъзолардан бирига ҳужум қилинганда барча аъзолардан жавоб қайтаришни назарда тутади) биз террорчилик ташкилоти таҳдидига дуч келдик. Бешинчи моддага асосан НАТО биз билан бўлиши керак. Сизлар биз билан ёки террористлар билан? Улар аниқ жавоб бермаяпти”, - деб таъкидлади Туркия етакчиси журналистларга.\nУнинг сўзларига кўра, рўй бераётган воқеалар Туркия НАТОдаги ягона мусулмон мамлакат эканлиги билан боғлиқ бўлиши мумкин.\nЭрдўғон телефон орқали суҳбатлашган Германия канцлери Ангела Меркел ва Британия Бош вазири Борис Жонсон "ёлғон маълумотларнинг жиддий босими остида" эканлигини айтди.\nТуркия етакчиси 9 октябрда Сурия шимолида Туркия Курдистон ишчилар партияси ва “ИШИД”* террорчилик уюшмасига қарши “Тинчлик бўлоғи” ҳарбий амалиёт бошланиши ҳақида айтганди.\nТуркия авиацияси шу куннинг ўзида Рас ал-Айн шаҳрига зарба берди.\nКейинчалик амалиётнинг ер усти қисми бошланди. Туркия мудофаа вазирлиги шанба куни берган маълумотига кўра, турк ҳарбийлари ва Сурия қуроли мухолифат кучлари Рас ал-Айн шаҳрини, якшанба куни Телл-Абяд шаҳри назорат остига олинганини хабар берди.


Атом - Инсон - Коинот\n06 - январь 2021 / 15:23 227\nАтом - Инсон - Коинот.\nОлам - ҳатто чанг зарраларидан тортиб улкан галактикаларгача - атомлардан ташкил топган. Ҳар қандай жисм - атомдан ташкил топган. Атом ҳар бир элементнинг асосий бирлигидир. Бугунги кунга қадар 118 та элемент аниқланган (даврий жадвалда келтирилгган элементлар).\nИнсон танасида нечта атом мавжуд?\n70 кг оғирликдаги инсон 7*10^27 атомдан иборат. Умумий миқдордан қарийб 99% уч турдаги атом ташкил этади, улар (водород (Н), кислород (О) ва углерод(С)). Бундан ҳам қизиқ томони шундаки, бу атомларнинг 98 фоизи ҳар йили янгиланади. Энг тез ўзгарувчан молекула сувдир: танадаги сув молекулаларининг деярли 50 фоизи 8 кун мобайнида янгиланади. Бундан ташқари, инсон сочлари - 100 нанометр узунликда - миллион углерод атоми мавжуд.\nКоинотда нечта атом бор?\nКоинот улкан, тахминан 93 миллиард ёруғлик йилини ташкил қилади. Назарий ҳисоб-китобларга кўра, бизнинг коинотда 10^78дан10^82(10^82=10000, 000, 000, 000, 000, 000, 000, 000, 000, 000, 000, 000, 000, 000, 000, 000, 000, 000, 000, 000, 000, 000, 000, 000, 000, 000, 000)).


"AVIASOZLAR DEHQON BOZORI" AKSIYADORLIK JAMIYATI\nАКЦИЯДОРЛАРНИНГ НАВБАТДАГИ УМУМИЙ ЙИҒИЛИШИ\n«Авиасозлар деҳқон бозори» АЖ акциядорлари диққатига !\n«Авиасозлар деҳқон бозори» АЖ Кузатув Кенгаши 2021 йил 9 март куни соат 11.00да акциядорларнинг навбатдаги умумий йиғилиши ўтказилишини маълум қилади. Умумий йиғилиш жамият маъмурий биносида бўлиб ўтади. Манзил: Тошкент шаҳри, Яшнабод тумани Бешариқ кўчаси-1. Эл.почта манзили: aviasozlar-db@mail.ru\nУмумий йиғилиш ўтказиш тўғрисида хабардор қилиш учун 2021 йил 15 феврал ҳолатига, умумий йиғилишда қатнашиш ҳуқуқига эга акциядорлар реестри 2021 йил 2 март ҳолатига тузилган.\n1. Жамият ижроия органи ва кузатув кенгашининг йиллик ҳисоботини, жамиятни ривожлантириш стратегиясига эришиш бўйича кўрилаётган чора-тадбирлар тўғрисидаги ҳисоботларини эшитиш.\n2. Жамиятнинг 2020 йил молиявий-хўжалик фаолияти якуни юзасидан ташқи аудиторлик текшируви хулосасини кўриб чиқиш.\n3. Жамият тафтиш комиссиясининг ўз ваколат доирасига кирадиган масалалар, шу жумладан жамиятни бошқаришга доир қонун ҳужжатларида белгиланган талабларга риоя этилиши юзасидан хулосалари.\n4. Жамиятнинг 2020 йил якуни бўйича йиллик хисоботини тасдиқлаш.\n5. Жамиятнинг 2020 йил якуни бўйича фойда ва зарарлари ҳисоб варағини тасдиқлаш, унинг фойдаси ва зарарларини тақсимлаш.\n6. Жамиятнинг 2021 йилга мўлжалланган «Бизнес-режаси»ни ҳамда “Даромадлар ва харажатлар сметаси режаси”ни тасдиқлаш.\n7. Жамият директори билан тузилган шартнома муддатини узайтириш.\n8. Жамиятнинг Кузатув кенгашини сайлаш.\n9. Жамиятнинг Тафтиш комиссиясини сайлаш.\n10. Жамиятда ўтказилган Корпоротив бошқарув тизимини баҳолаш натижаларини кўриб чиқиш.\n11. Жамиятнинг 2021 йил фаолияти учун жамият Аудиторини тасдиқлаш ва унга тўланадиган хақнинг энг кўп миқдори чегарасини белгилаш.\n12. Жамиятнинг ташкилий тузилмасига ўзгартириш киритиш ва тасдиқлаш.\n13. Жамият Устав фондини камайтириш;\n14. Жамиятнинг акция чиқарилуви тўғрисидаги қарорига ўзгартириш ва қўшимчалар киритиш ҳамда ўзгартиришлар матнини тасдиқлаш.\n15. Жамиятнинг янги таҳрирдаги Уставини тасдиқлаш.\nАкциядорлар умумий йиғилишга шахсини тасдиқловчи ҳужжат билан келишлари, юридик шахс вакиллари ишончнома билан келишлари шарт. Акциядорларни рўйхатга олиш 2021 йил 9 март соат 10-00 дан бошланади. Маълумот учун телефонлар: (71) 297-88-98


Яккабоғда дўкони бузилишга тушган шахс ҳоким...\n23.07.2019 12:57 1 5681\n2019 йил 20 июль куни соат 17:30 ларда 1976 йилда туғилган Яккабоғ тумани ҳокими ўринбосари Мансур Туймаев «Ҳисор Сарлочин» МЧЖга тегишли савдо дўконларини бузиш ишларини ташкиллаштираётган вақтда мазкур жамиятда ишловчи, 1963 йилда туғилган фуқаро Б.И. ўзига тегишли савдо дўконини бузилишига фаол қаршилик кўрсатиб, М.Т.нинг юз қисмига елим идишда бўлган бензин ёқилғисини сепиб, уни ёқиб юборган. Бу ҳақда Бош прокуратура хабар берди.\nОқибатда, ҳоким ўринбосари танасининг 35−40 фоизи куйиб, шифохонага ётқизилган.\nМазкур ҳолат юзасидан шу куни туман прокуратураси томонидан Б.И.га нисбатан Жиноят кодексининг 25,97-моддаси 1-қисми билан жиноят иши қўзғатилган ҳамда тегишли процессуал тартибда ушланган. Тергов ҳаракатлари давом этмоқда.\nХорижий ва маҳаллий ОАВларда маълум қилинишича, тадбиркор кредитга қурилган икки қаватли дўконини товон пули бермасдан туриб бузмасликларини сўраган, аммо унинг талаби инобатга олинмаган. Яккабоғ ҳокими ўринбосари ўзи булдозерга чиқиб, дўкон устига ҳайдаётган вақтда тадбиркор Туймаевга бензин сепиб, ëқиб юборган.\nтадбиркор ҳоким ўринбосари Яккабоғ


Опубликовано: 05.04.2016 18:02 | Печать | E-mail\nҲеч кимга сир эмаски, сомсалар ҳар бир ўзбек дастурхонининг доимий тайёрланадиган ва тақдим этиладиган пишириқларидан ҳисобланади. Уни таом ўрнида ҳам, қўшимча овқат сифатида ҳам истеъмол қилиш мумкин. Сомсалар тугилиши ва ичига солинадиган маҳсулотига кўра фарқланиб, учбурчак, тўртбурчак, думалоқ, конуссимон ва бошқа турли хил шаклдаги ҳамда гўштли, қовоқли, сабзавотли, картошкалилари кўп учрайди. Биз ҳозир азиз пазанда опа-сингилларимиз эътиборига кенг тарқалган гўшт ва картошкали сомса тайёрлаш усулини тақдим этамиз.\n2 стакан сув;\n3-4 стакан ун;\nЎртача 2 дона картошка;\n2 дона каттароқ пиёз;\n200-300 гр гўшт;\nКерагича туз, зираворлар.\nСомсани тайёрлашда унинг хамири алоҳида аҳамиятга эга. Пазандалик сирларини ўрганаётганлар кўп ёзишади: хамирим қарсилдоқ чиқмади, юмшоқ эмас, қавати кам ва ҳоказо. Уни ҳар ким турлича тайёрлайди, лекин биз сизларга кўп синалган қат-қат хамир рецептини тақдим этамиз.\nХамир учун бизга сув, ун ва туз керак бўлади. Тузли сувга керагича ун солиниб, ўртача юмшоқликда хамир қилинади. 30 дақиқа дам олгач, у яна ҳам юмшоқроқ бўлади ва уни ёйиб, керакли ёғ(сариёғ, маргарин) суришга тайёрланади. Мен, кўпинча, “Маселко” маргаринидан фойдаланаман. Кўп ҳолларда уни хона ҳароратида юмшатиб, ёйилган хамирга сураман. Бугун эса уни товада эритиб, сўнгра сурдим.\nДумалоқ ёйилган хамирга бир текисда эритилган маргаринни сурамиз.\nСўнг уни икки томонини буклаб, яна магариндан сурамиз.\nСўнг яна конверт ҳолида буклаб сурилади ва энг сўнггида икки буклаймиз ва конверт ҳолидаги хамирни полиетилен пакетига солиб, музлатгичга қўямиз.\nХамир музлатгичда қанча кўп турса, шунча яхши. Сомса қиладиган кунингиз хамирни музлатгичдан олиб қўйинг. Демак, хамир тайёр, энди навбат ичига солинадиган қиймага. Юқорида ёзганимдек, бугун бизда гўшт, картошкали сомса. Гўшт, картошка ва пиёзни тўртбурчак шаклда тўғраб, каттароқ идишга соламиз, унга керагича туз ва зираворларни солиб, яхшилаб аралаштирамиз. Гўштимизнинг чарвиси бўлмаса, оддий ўсимлик ёғи солиб юборсак, сомсалар қуруқ бўлиб чиқмайди. Чарви ёғи бўлса, уни тўғраб солиш кифоя. Ҳамма нарса тахт, энди асосий ишга киришамиз:\nАввал хамирни кесиб, тўртбурчак қилиб бўлакларга бўлиб чиқамиз.\nҲамма зувалачаларни тўртбурчак шаклида жўвада ёйиб олиб, сомса тугишга тайёрлаймиз. Сомсани тўртбурчак шаклда тугиш учун ёйилган хамиржилдни ўртасига қиймадан соламиз.\nТепасини буклаймиз, унга пастги хамирни буклаб ёпиштирамиз ва ён томони ҳам шундай тугилади.\nСомса тайёр! Ҳамма сомсалар тугилгач, духовка патнисига пишириқлар учун махсус қоғоз солиб, уларни териб чиқамиз ва устига ийланган тухум суриб, кунжут ёки седана сепиб чиқамиз.\nЁқтирмайдиганлар сепмаслиги ҳам мумкин. Сомсалар 30-35 дақиқада пишади.\nСомса тайёр бўлди. Ёқимли иштаҳа!


Саммит давомида коронавирус пандемияси ва дунё иқтисодиётини тиклаш масалалари муҳокама қилинади.\n19 февраль куни АҚШ президенти Жо Байден илк маротаба G7 ёки «Катта еттилик» (Буюк Британия, Германия, Италия, Канада, АҚШ, Франция ва Япония) саммитида қатнашади.\nОқ уй эълон қилган баёнотда айтилишича, Байден ўз нутқи давомида COVID-19 вакцинасини ишлаб чиқариш ва тақсимлаш масалаларига асосий эътиборни қаратади.\nУчрашувга Буюк Британия бош вазири Борис Жонсон мезбонлик қилади.\nЖаҳон соғлиқни сақлаш ташкилоти бой давлатлар аввал ўз аҳолисини эмлаш учун курашаётгани ортидан қашшоқ мамлакатлар хавф остида қолаётганини билдириб келади.\nG7 гуруҳига аъзо давлатлар раҳбарлари одатда ҳар йили саммит ўтказадилар. Ўтган йилги саммит пандемия сабабли бекор қилинган эди.


Европанинг коронавирус эпидемиясининг энг юқори даражасидан ўтилмаган давлатлари маълум қилинди\n23:06 / 04.05.2020\nЕвропада коронавирус эпидемиясининг бошланғич тўлқини ўтаётган бўлса-да, унинг бир қатор давлатларида ҳали ҳам коронавирусга чалиниш ҳолатлари кўпаяётгани қайд этилмоқда.\nЕвропа иттифоқининг коронавирус эпидемиясининг энг юқори даражасидан ҳали ўтилмаган 5 та давлати маълум қилинди. Бу ҳақда Европанинг касалликлар олдини олиш ва назорати марказига таяниб Reuters ахборот агентлиги хабар берди.\nМарказ директори Андреа Аммоннинг таъкидлашича, Болгарияда ҳамон коронавирусга чалиниш ҳолатлари кўпаяётгани қайд этилмоқда. Шу билан бирга, марказ Британия, Польша, Руминия ва Швецияда ҳам охирги 14 кун ичида сезиларли ўзгаришлар бўлаётганини кўрмаган.\nШу билан бирга, Европанинг бошқа давлатларида касалланиш ҳолатлари камаяётгани кузатилмоқда.\n“2 май ҳолатига кўра, кўринишича, Европада коронавирус юқишининг бошланғич тўлқини ўзининг чўққисидан ўтди”, деб айтган Аммон.\nАввалроқ Испанияда карантин юмшатилиб, одамлар сайрга чиқа бошлади. Мамлакатда турли ёшдагилар учун сайр соатлари тақсимлаб берилди. Мисол учун, катталарга соат 6дан 10гача ва 20дан 23гача сайр қилишга рухсат берилган.\nШунингдек, Италияда 4,5 млн киши ўз ишига қайтаётгани маълум қилинди. Мутахассисларнинг фикрича, карантин чоралари енгиллаштирилиши италияликларнинг вирус билан бирга яшай олишларига жиддий текширув бўлади.\nЕвроиттифоқда коронавирусга қарши эмлаш баҳорда бошланиши мумкин\n09:19 / 27.10.2020


Ўзбекистонда коронавирус: 23 июнь асосий хабарлари\nБугуннинг ўзида 176 нафар бемор тузалиб, реабилитацияга кузатилди. Республика бўйлаб жами соғайганлар сони 4 560 нафарга етди.\nТОШКЕНТ, 23 июн — Sputnik. Sputnik Ўзбекистон республикадаги эпидемиологик вазият тўғрисида асосий хабарларни тўплади.\nБир сутка давомида 134 кишида коронавирус аниқланди, охирги маълумотларга кўра, Ўзбекистонда коронавирус инфекцияси қайд этилганлар сони 6535 нафарни ташкил қилмоқда.\nЯнги беморлар: 21 нафари - карантин марказидаги фуқаролар, 6 нафари - Тошкент вилоятида (4 таси бемор билан мулоқотда бўлган, биттаси аҳоли орасида, биттаси халқаро юк ташувчи ҳайдовчи), 5 нафари - Тошкент шаҳрида (3 таси бемор билан мулоқотда бўлган, 2 таси аҳоли орасида), 3 нафари - Сирдарё вилоятида (биттаси бемор билан мулоқотда бўлган, биттаси аҳоли орасида, яна бири халқаро юк ташувчи ҳайдовчи).\nБугуннинг ўзида 176 нафар бемор тузалиб, реабилитацияга кузатилди. Жами соғайганлар сони 4560 нафар.\nАйни пайтда 1975 нафар беморга белгиланган стандартлар бўйича даво чоралари кўрилмоқда. Айни вақтда 18 нафар беморнинг аҳволи оғир.\nАнтитаначаларни аниқлаш тести\nКеласи ҳафтадан Ўзбекистонда аҳолида антитаначаларни аниқлаш учун тест олиниши режалаштирилмоқда.\nЎзбекистонда аниқланган коронавирус ҳолати 6500 тага етди\nБу ҳақда Коронавирусга қарши кураш штаби аъзоси Ҳабибулло Оқилов АОКАда ўтказилган брифингда маълум қилди:\n“Биз ҳозирга қадар коронавирус билан зарарланганларни аниқлаб, уларни даволаш, вирус юқтирган беморлар билан мулоқотда бўлганларни эса карантинга олиш масалалари билан шуғулландик.\nКоронавирусни аниқлаш учун ПЗР таҳлили лозим бўлади, холос. Антитаначалар шаклланиши учун эса вирус юқтирган беморлар тузалиб чиққан бўлиши лозим.\nКарантин чекловларини босқичма-босқич юмшатиш учун антитаначаларни аниқлаш керак бўлади. Бунинг учун Ўзбекистонда ҳам келаси ҳафтадан аҳоли орасида иммунофермен анализини йўлга қўйиш режалаштирилмоқда”.\n“COVID-19”га нодавлат тиббиёт муассасаларида ҳам таҳлил топшириш мумкин.\n24 июндан бошлаб давлат ва нодавлат ташкилотлари ходимлари ҳамда фуқаролар учун ушбу инфекцияга таҳлил топширишда ихтиёрий, пуллик асосда нодавлат тиббиёт ташкилотлари хизматларидан ҳам фойдаланиш имконияти яратилди.\nКоронавирус инфекциясини лаборатор шароитида аниқлаш нархини нодавлат тиббиёт ташкилоти мустақил белгилайди.\nЎзбекистон Транспорт вазирлиги фуқароларни хориждан олиб келиш учун ташкил қилинадиган навбатдаги чартер рейслар рўйхатини эълон қилди. 22 июндан 5 июль кунлари давомида 21 та рейс ташкил қилинади.\nCOVID-19 дунёнинг 188 та давлатига етиб борди. Сўнгги маълумотларга кўра, инфекцияни юқтириб олган кишиларнинг сони 9 миллиондан ошди, 476 минг киши вафот этди. Энг кўп ҳолатлар АҚШ (2,3 млн), Бразилия (1,1 млн), Россия (591 минг).


Ўзбекистон маданий мероси Германияда намойиш этилади\nўтказилади. Форум доирасида Ўзбекистоннинг Берлиндаги элчихонасида «Ўзбекистон маданий мероси дунё тўпламларида» лойиҳасига оид китоб-альбомлар ...\n«Катталангар Қуръони» қандай қилиб Россияга бориб қолган?\nэнг қадимий ва мўътабар нусхаларидан бири ҳисобланади. 2017 йилда «Ўзбекистон маданий мероси дунё тўпламларида» лойиҳаси доирасида Европа ... ва диний муассасаларга тарқатилди. Ушбу нусхалардан бир нечтаси «Ўзбекистон маданий мероси – халқлар ва мамлакатлар ўртасидаги мулоқотга ...


20:30 / 06.10.2019\nОлимлар ўз тадқиқотларини лаборатория сичқонларида ўтказишган. Сичқонлар ҳар бири ўз рационига эга бўлган 4 гуруҳга бўлинган. Дастлабки иккита гуруҳда сичқонлар хом гўшт ва ширин картошка еган. 3- ва 4-гуруҳ сичқонларига шу маҳсулотлар қайнатилган, қовурилган ёки димланган ҳолда берилган.\nАввалроқ инсон организми ғоз, ўрдак, қўй ва чўчқа гўштини қийинроқ ўзлаштириши, бироқ кўп нарса гўштни тайёрлаш ва уни истеъмол қилиш частотасига боғлиқлиги маълум қилинганди. Аниқланишича, сабзавотлар билан истеъмол қилинган гўшт яхши ҳазм қилинади, кабобда эса тутун зарралари ва канцероген моддалар бўлади.\n19:10 / 10.09.2017\nНавоийликлар Россия ва Қозоғистонга 40 минг тонна мева-сабзавот етказиб беради\n22:17 / 29.05.2017\nҚандай мева ва сабзавотлар фойдалироқ: сархилими ёки музлатилгани?


Чироқчилик уй бекаси 4 сотих иссиқхонадан 40 млн. сўм даромад топяпти | O'zLiDeP\nЧироқчи туманидаги Паканди қишлоғида истиқомат қилаётган Феруза Бекмуродова “аёли тадбиркор бўлган оила гуллаб яшнайди”, деб ҳисоблайди. Бунга у ўзинингг 4 сотих иссиқхонасида йил бўйи помидор ва бодринг етиштириб, ички бозорни таъминлаётгани, 30-40 млн сўм даромад топаётганини мисол қилиб кўрсатади.\nШу ҳудудда яшовчи аёлларнинг қизиқишини ҳисобга олиб, O'zLiDeP Чироқчи туман Кенгаши ҳузурида ташкил этилган "Тадбиркор аёллар муаммоларини ўрганиш маркази" аъзолари Феруза Бекмуродова хонадонида тўпланишди. Бу ҳовлига кирган депутату партия фаолларининг дили яйради. “Ҳар бир оила – тадбиркор” дастурида белгиланган вазифалар ижросини таъминлашда шу ишбилармон аёл хонадони “мастер-класс” ўтказиш учун энг мақбул маскан, дея эътироф этишди.\n-Бундан мен жуда хурсанд бўлдим, - дейди Ф. Бекмуродова. –Бўлмаса, мен ҳам ўзига тўқ оила эмас эдим. Рўзғорда қийинчиликлар кўп бўлган. Иссиқхона барпо этганимиздан сўнг ишимиз юришиб кетди. Уй-жойимизни яхшилаб олдик, тўй қилдик, ҳозир энг тўқ оилалардан биримиз. Камбағалликни қисқартиришда иссиқхоналардан фойдаланишнинг, меҳнатсеварликнинг аҳамияти ниҳоятда катта. Бугун кўплаб опа-сингилларим менинг уйимда меҳмон бўлиб, қилган ишларимни кўриб, ибрат олишди. Уларга мен “эринчоқлик – даромаднинг душмани, ҳар доим чаққон ва серҳаракат бўлинг” деб насиҳат бердим.\nУйда бекор ўтирмасдан ўз ҳалол меҳнати ортидан боёд-шоёд яшаётган шундай опа-сингилларимиз бор экан, албатта, турмушимиз янада фаровон бўлади.


Люблю читать книги, люблю путешествовать\nОтрывок из эссе “Қалб даъвати”\n“Қалб даъвати” туркумидан эсселар\nГуноҳнинг ҳеч чек-чегараси йўқ, Аллоҳ, сен бандасига раҳм\nқилмасанг, ундан қутулишнинг ҳам сира имкони йўқ.\nЭй Оллоҳим, Ўзингга шукр, менга берган Сўзингга шукр. Изнинг ила пайдо бўлганман, қудратинг-ла яшаб юраман.\nЭй Оллоҳим, Ўзинг мадад бер, вужудимга Ўзинг қувват бер! Синовингдан ўтолмам сенсиз,\nЎзинг қўлла, Оллоҳим, ҳаргиз. Ахир, Сенсиз ололмам нафас, таним бўлур Руҳимга қафас. Ўзинг Мени қутқар зиндондан, Ўзинг озод этгин кишандан. Эй Оллоҳим, Руҳим озод эт, Ўзинг менинг кўнглимни шод эт. Фақат Сенга берайин уни, фақат кутгум энди мен Сени. Ўзга учун қалбда жой йўқдир, Нуринг ила бу кўнглим тўқдир. Мени ташлаб кетмагин, Оллоҳ, кўнглим ғашлаб кетмагин, Илоҳ. Сен бергансан барча неъматни, ўзимдаги бор омонатни. Эй Оллоҳим, кечиргин мени ,бу дунё деб унутдим Сени. Сени унутиш, бу- ўзни унутиш. Мен ўзни унутибман. Бебаҳо бойлигимни – мен Сўзни унутибман. Илоҳий сўздир – Меҳр. Меҳр қилгувчи Сеҳр. Ўзимда экан бу Нур,\nСўзим экан-да – бу Дур. Қанчалик бойлигимни англаб етмаган эдим. Мен ўзим кимлигимни ўйлаб кўрмаган эдим. Ўйламайин яшабман, яшамабман, юрибман, бесамар умр суриб, мен фақат кун кўрибман. Мен Сени унутмайин,Эй Оллоҳим, бир умр! Унутишга қўймагин, доим мени чорлаб тур!\nҲидоятга чорлагин Ўзинг! Иймон бўлиб порлагин Ўзинг!\nЭй Оллоҳим, қаттиқ адашдим, билиб-билмай Ўзингдан қочдим. Ўздан қочиб қайга борардим, қочганимни кеч англаб етдим. Барчасини кўриб турдинг Сен, сабр қилиб кутиб турдинг Сен, қучоғингга яна олдинг Сен. Бандасига раҳм айлайсан, Сен ҳеч қачон кек сақламайсан. Кечирасан қанча гуноҳни, топиб бўлурми, ахир, Сендек Илоҳни! Қочоқ банданг ёнингда, уни шафоат айла. Хизматингга яна ол, халифа қилиб сайла.\nКечир мени, Оллоҳим, кечир, гуноҳларим қалбимдан ўчир! Яна мени покиза қилгин, гўдак мисол беғубор қилгин, яраларим Ўзинг давола, малҳамингдан қалбимга бойла. Мен унутай барча ғамларни, ёдга олай ширин дамларни .\nЎзимнинг кимлигимни яна эслатиб қўйгин, ғафлатдан ўзинг қутқар, уйқудан уйғотиб қўйгин. Энди ғафлат уйқуси кўзимни қопламасин, “Виждон” деган Ҳакамим қалбимда ухламасин. Энди огоҳ юраман, энди сергак тураман.\nСенсиз нафас олмасман. Сенсиз сўзлай олмасман. Кимлигимни англадим, ўзлигимдан тонмасман. Сенга яқин бўламан. Ўзингдан ўзгасига асло қуллик қилмасман.\nЎзингдан ўзгасига асло кўнглим бермасман. Бу кўнглим Сеникидир. Сен эса Меникидир. Ёлғиз Оллоҳим менинг, қалбдаги Оҳим менинг, балолардан асрагувчи ёлғиз Паноҳим менинг.\nМен барчани севаман Ўзинг яратганинг-чун. Мен Ўзингни севаман мени яратганинг-чун.\nСени севган инсонга мен ҳам кўнгил бераман. Сени билмаслар билан асло бирга бўлмасман. Мен улардан қочаман, Сенга яқинлашаман, ёнингга шошиламан. Эй Оллоҳим, ёнингга ол, мен билан қол. Ўзингга дўст айлагил. Сендан ўзга дўст керакмас. Сендек дўстим бўлса, бас. Сенга содиқ қоламан, вафодоринг бўламан. Ҳақ йўлида юраман, фақат Ҳақни айтаман. Ҳалоллик-шиоримдир, Виждон – номус-оримдир. Унга қарши бормайман, Унинг амрин қиламан.\nЭй Оллоҳим, энди мен қалбга қулоқ соламан, насиҳатинг оламан. Йўлингдан адаштирма, ҳидоятингга чорла. Ўзинг ҳаёт йўлимда йўлчи юлдуз бўлиб порла. Йўлимни чароғон қил, ҳаётим фаровон қил, кўнгил деган боғимга Ўзинг моҳир боғбон бўл. Боғимни яшнат Ўзинг, кўнглимни яйрат Ўзинг. Барчаси Ўзингдандир. Ихтиёрим Сендадир. Ўзинг ягона вакил, Ўзинг барчага кафил. Куч-қудрат Аллоҳдандир.\nҚуёшнинг чиқиши ҳақиқий мўъжизадир.\nМен бу дунёга келиб, шуни англаб етдимки, инсон ҳеч қачон ўз орзусидан воз кечмаслиги керак экан. Орзу амалга ошиши учун эса ҳар бир инсон энг аввало умид билан яшаши, тинимсиз ҳаракат қилиши, билим ўрганиши лозим. Билим ҳаракатдадир. Демак, инсон ҳар доим олдинга интилиб, ҳаракат қилиши керак, худди гўдак ёшига тўлгач, қадам босиб юришга ҳаракат қилганидек, олдинга талпинганидек. Бежизга “Интилганга толе ёр”, “Ҳаракатда баракот” дейишмайди. Бу дунёда ўлимдан бошқа нарсанинг иложи бор, дейишади. Демак, инсон тирик эканми, бу дунёда ҳар доим мўъжиза кутиб, мўъжизага ишониб яшаши керак. Француз ёзувчиси Дени Дидро “Мўъжиза унга ишонган жойда рўй беради, қанча кўп ишонишса, шунча кўп мўъжиза рўй беради”, дея бежизга ёзмаганди.\nАслида атрофимиздаги барча нарсалар, бизни ўраб турган бу олам – табиат мўъжиза эмасми?\nБошимиз узра мусаффо Осмон, ундаги Қуёш, Ой-юлдузларнинг ҳаракати мўъжиза эмасми?\nБиз нафас олаётган тоза ҳаво, ичаётган сувимиз, оёқ босиб турган Еримиз мўъжиза эмасми?\nЭнг аввало ўзимиз ҳам, яъни инсон Яратганнинг энг буюк, азиз неъмати, мўъжизаси эмасми?\nНечун инсондан инсон яралиши – бу мўъжиза эканлигини тан олмаймиз?\nКим бир томчи сувдан инсон ярата олишга қодир?\nБир томчи сувга руҳ солиб, танамизни яратиб, сўнг жон ато этиб, бу дунёга келтирган Буюк ва Қудратли зот Яратганнинг борлиги мўъжиза эмасми?\nНечун Яратган омонатини, яъни инсонни асрамаймиз?\nНечун Она-табиатдан завқ олишни билмаймиз?\nНечун ўз қалбимизга қулоқ солмаймиз?\nНечун бир-биримизга Аллоҳ ато этган Нурни-Меҳрни қизғанамиз?\nНечун осмон қадар кенг қилиб яратилган қалбимизни тор айлаймиз?\nНечун қалбимиздан ўз эгасига – Яратганга жой бера олмаймиз?\nНечун биз АҚЛимизга қулоқ солиб, Тўғри йўлни танлолмаймиз?\nНечун АҚЛни нафсга қул қиламиз? Нечун Оллоҳнинг эмас, банданинг қулига айланамиз?\nНечун Ўзлигимизни унутамиз? Нечун Оллоҳга шукрона айтишни ёддан чиқарамиз?\nНечун вақтимизни,яъни Оллоҳ ато этган умримизни бўлар-бўлмас, майда-чуйда арзимас ишларга сарф этамиз?\nСабаби- биз яшамаймиз, яшашни билмаймиз.\nЯшаш дегани нима?\nЎзида йўқ нарсалар учун куюнмайдиган, боридан қувонадиган инсон донодир.\nЯшаш – бу ҳаётнинг ҳар онидан завқ олишдир. Биз, одамлар, умр суриб кун кўрмоқдамиз, холос. Сабаби, завқланишни унутганмиз. Ўзимизда бор нарсаларга эътибор бермаймиз-у, йўғига куйинамиз.\nХўш, аввало ўзимизда бор нарса нима ўзи?\nБу – ҳаёт, тирикликдир, яъни бу дунёда нафас олиб юриш имконимиз борлигидир.\nНафас қадрин фақат қисилганда, яъни ўпкамиз ишдан чиқиб, яроқсиз ҳолга келганида биламиз. Унгача биз ўша ўпканинг бору-йўғлигини сезмаймиз. Бурнимиз борлигини ҳам у битиб қолганида ҳис қиламиз. Хўш, нечун бундаймиз, яъни ўз-ўзимизни қийнаймиз, тана аъзоларига тинимсиз азоб берамиз? Нечун уларга (ўз тана аъзоларимизга) миннатдорчилик билдирмаймиз?\nНечун уларга ўз меҳримизни бермаймиз? Нечун ўзимизни севмаймиз? Буларнинг барчасига жавоб биттадир – биз одамлар ўзимизни билмаймиз, ўзликни англамаймиз. Бир сўз билан айтганда, қалбга қулоқ солмаймиз? Хўш, Қалбнинг ўзи нима?\nҚалб –бу Ҳайрат\nҲар бир одамнинг қалбига йўл топа бил. Одамларни\nбошқара билиш санъати ана шундадир.\nҚалбни кўнгил дейдилар. Қалбни юрак деб ҳам аташади баъзида.\n(яъни қалбимга оғир ботди, юрагим оғриди,деймиз.)\nЮрак – бу инсон танасидаги асосий аъзодир. У бутун танани ҳаёт билан таъминлашини ҳаммамиз яхши биламиз. Юракнинг уришдан тўхташи – бу ўлим демакдир, ҳаёт билан видолашишдир.\nҲар инсоннинг юраги унинг мушти каби бўлади, дейишади. Ўша муштумдек юрак ўзидан юз баробар ортиқ танани қандай қилиб бошқариб туриши, яъни соддароқ айтсак, ўзида кўтариб юриши – бу мўъжиза эмасми, ахир?! Бу ҳайратланишга арзирли воқеа, ҳодиса эмасми, аслида?!\nБиз, одамлар ҳақиқий ҳайрат нималигини унутиб қўйганмиз, назаримда.\nСиз ўз-ўзингиздан ҳайратлана оласизми? Яъни ҳаётнинг ҳар бир онидан завқланишни биласизми? Ҳақ берган ҳаёт аталмиш омонатнинг қадрига етиб, уни кўз қорачиғидек авайлаб-асраб юрасизми?\nАгар юқоридаги саволларга ҳеч қийналмасдан “Ҳа”, дея жавоб берсангиз,\nдемак, сиз яшаяпсиз, табриклайман ютуғингиз билан. Ахир, ҳаётнинг ўзи биз учун энг катта ютуқ, омад, бахтдир. Сиз эса уни қўлга киритибсиз. Демак, сиз бутун оламга: “Мен ҳаётни севаман!”,\n“Мен яшаяпман!”дея баралла айта оласиз, ўз бахтингизни ўзгалар билан бўлиша оласиз. Яъни, энди сиз бошқаларни ҳам ҳаётни севишга, ундан завқ олишга ундайсиз.\nСиз бутун инсониятни эзгуликка даъват этгувчи жарчига айланасиз.\nСизнинг овозингиз бутун дунё бўйлаб баралла жаранглагай. Мана буни ҳайрат дейдилар! Мана буни яшаш дейдилар!\nЯша, яшна, одамзот!\nСенга ёрдир Буюк Зот!


УЛУҒБЕК РАҲМАТУЛЛАЕВНИНГ СИРЛАРИ! КОНЦЕРТДАН КЕЙИН... 09.11.2015 21:27\n-Концертнинг тўртинчи куни ҳам ортда қолди! Нималардан кўнгил тўлдию, нималардан кўнглингиз тўлмади?\nУлуғбек Раҳматуллаев: - Кўнглим тўлгани, энг хурсанд бўлганим, мухлисларнинг бирортаси залда ўрнидан туриб кетмаганлиги! 4 кун давомида шу нарсани кузатдим. Одатда концерт чўзилиб кетганлигини мухлислар қанақадир сездириб қўйишади! Бугун эса, ҳамма “концертинг нега кам бўлиб қолди?” дейишяпти. Ваҳоланки, соатга қаралса, концерт дастури 2 соатдан ошди, лекин ҳаммага кам бўлгандек туюляпти! Демак, мухлисларга концерт ёқди, деб ўйлайман! Кўнглим тўлмагани эса, у нарсалар мухлисларни ўзлари сезишмайди, у ўзим билан боғлиқ бўлган, янада эътибор қаратишим керак бўлган ишларим! Лекин, ўтган йилги концертимга қараганда, бу йилги концертда кўнглим тўлган нарсалар бироз кўпроқ бўлди, масалан, декорациядан, ён-атрофимда ишлаётган ўз гуруҳимдан, режиссёрдан продюсергача, созандаю раққосаларгача, либослар, ташқи кўринишим устида ишлаганлар, барчасининг меҳнати бу йил янада ривожланганлиги, барчасини бу галги концертимда ҳис қилдим! Бундан ташқари, ўзимни саҳнада ҳар доимгидан ҳам кўпроқ эркин ҳис қилдим! Билмадим нега? Балки яна бир ёшга улғайганлигимиз туфайлидир? Ёки мухлисларнинг менга нисбатан энергиясими? Ёки мухлислар орасида ёши катталар ҳам борлиги менга эркинлик бердими? Шунинг учун ҳам, кўнглим тўлган нарсалар ҳақида кўпроқ гапиряпман, чунки мухлислар хурсанд! Қолаверса, қўшни Республикалардан ҳам меҳмонлар келганлиги, концертга яна русийзабон мухлислар ҳам тушганлиги, бир санъаткорнинг орзуси бўлса керак, деб ўйлайман!\n- Кўнглингиз тўлмаган қайси жиҳатларни ўзингиз тан олиб, очиқ айта оласиз? Масалан, нималарни қайта ишлашим керак, деб ўйлайсиз?\n- Ўзи, тўғрисини айтсам, ҳаммасини қайта ишлашим керак, деб ўйлайман! Чунки, ҳақиқий ижодкор ҳеч қачон ҳамма нарсадан тўлиқ кўнглим тўлди, демайди! Шу билан ҳам ижодингиз қайнайверади. Ҳозир менда янада зўр концерт қиламан, деган туйғу бор! Кейингиларида янада, янада зўрроқ концертлар қилишга ҳаракат қиламан! Шу тарафлама кўнглим ҳеч қачон тўлмайди, тўлмасин ҳам!\n- Концертингизни қандайдир ноанъанавий тарзда бошлаш, шоу элементлари қўшиш фикрлари уйғонмадими?\n- Бир сирни очаман! Агар мени ижодимни кузатган ҳақиқий мухлислар бўлса, энг биринчи ёзган қўшиғимга кейинги йил 15 йил бўлар экан! Демак, қадрли мухлисларим 15 йиллик юбилей концертимни кутиб қолинглар! Унда бутунлай ўзгача шоу, жуда кўп меҳмонлар, жуда кўп қизиқарли ўйинлар, жуда катта ноанъанавийлик бўлади! У концертимда мен ўзим меҳмон бўламан!\n- Бу йилги концертингизда 4 кун давомида, саҳнада қандайдир кутилмаган бир ҳолатлар бўлдими? Масалан, сиз бунга тайёр эмасдингиз, аммо вазиятдан чиқиб кета олдингиз?\n- Албатта! (кулади) Яна бир сирни очаман! 4 кундан буён бошим ва қўлларим оғрияпти! Лекин, бу чарчоқдан, ёки бошқа бирор сабаб билан эмас! Агар томошабинлар, мухлислар сезган бўлишса, концертимизнинг биринчи қўшиғи “Кабутарлар” бўлди! Ана ўша “Сабо” рақс ансамбли томонидан “кабутарлар” бўлиб чиқаётган раққосаларнинг либослари, ички тарафдан томошабинларга кўринмас қилиб тайёрланган таёқлардан иборат! Улар ана шу либосларда айланиб-айланиб рақсга тушганларида, либосларнинг таёқлари чиқиб келиб, қўшиқ айтаётганимда, бошимга, қўлларимга бир неча марталаб урилиб кетди! (кулади) Энди буни албатта, томошабинларга билдирмасдан кулиб, табассум билан чиқиб келиб, қўшиқ айтишда давом этдим! Буни томошабинлар, мухлислар сезишмади! Лекин, мен оғриқларга чидашимга тўғри келди!\n-Бу йилги бошловчилик қандай бўлди? Бу йил чиндан ҳам, саҳнада ўзингизни ҳар йилгидан ҳам, эркин тутганингиз билинди. Баъзи вазиятларни чиндан ҳам, ҳазиллар билан тўғрилаб ҳам кетдингиз!\n- Энди бу йилдан йилга ривожланиш, ўсиш, имкониятлар, шарт-шароитлар, ёшнинг яна бир ёшга улғайиши, саҳнада ўзни эркин ҳис қилиш, буларнинг ҳаммаси бир жам бўлишиб, мана шу имкониятни берди, деб ўйлайман! Ўз уйингизда қандай меҳмон кутасиз? Концерт кунлари эса, менинг уйим “Истиқлол” санъат саройи! Менинг уйимга меҳмонлар келди, демак, мен уларни кутиб олиб, тўғри маънода бошқараман. Мана шу фикрни миямга қуйиб олган ҳолатда, кечамиз давом этди! Яна бир сирни ҳам очаман, биз концерт дастурига шунчаки тайёргарлик кўрмаймиз, балки психологлар билан ҳам суҳбатлашамиз! Психологларнинг саҳнада нималарга эътибор бериш ҳақидаги дарсларини олиб, тайёргарлик кўрамиз!\n- Қайси қўшиқ кўнглингизга жуда бир яқин бўлдию, қайси қўшиқни “янада яхши ижро этишим мумкин эди” деган фикр бўлди?\n- Ўзи ҳамма қўшиқларимни бундан ҳам яхши ижро этишим мумкин эди, деган тушунча бор! Бундай тушунча ҳар доим бўлади! Боя айтдим-ку, яхши маънода кўнгил тўлмаслиги, янада яхши ижод қилишга интилиш! Репертуарда ўзимга энг бир бошқача бўлган қўшиқлар, булар “Қайтар дунё” ва “Она” қўшиқлари бўлди! “Она” қўшиғи янграганда, саҳнадаги экранда унинг клипи намойиш этилганда, ўша залдаги шунча инсонларни кўзларидан ёш оқиб кетай деб тургани, ҳозир ҳам кўз ўнгимда турибди! Яна бир нарсани айтмоқчиман, шу қўшиқни ижро этаётганимда Райҳон Ғаниевани йиғлаб ўтирганини кўриб, кўнглим ғалати бўлиб кетди... Бу клип санъаткорлардан тортиб, мухлисларимизгача жуда ҳам ёқди! Бундан ташқари, ўзимга жуда бир бошқача ёққан шўх оҳангдаги тароналардан эса, “Қирмизи олма” қўшиғи бўлди!\n- Қачон концертдаги янги қўшиқларингизни премьера қиласиз?\n- Концертдан сўнг озгина дам оламиз! Кейин эса, “Она” клипининг премьерасини кутиб қолинг, Телевидениеда ва Fattohhon.com интернет сайти орқали! Энди янгиликларни кетма-кет бераверамиз! Кўпчилик томонидан сўралган “Анҳор” қўшиғини эса, янги мусиқий альбомимизнинг тақдимотида, ўша альбом ичида бир йўла 21 та қўшиқ билан бирга мухлислар қабул қилишади.


Импорт қилинадиган ун ва ош тузи бойитилган бўлиши керак | NORMA.UZ\nТалаб 2020 йил 1 апрелдан амал қилишни бошлайди. Вазирлар Маҳкамасининг 2010 йил 23 ноябрдаги 260-сон қарорига тегишли қўшимча киритилди (25.12.2019 йилдаги 1035-сон ВМҚга қаранг).\nКўрсатилган санадан бошлаб Ўзбекистонга I нав буғдой уни ва ош тузини фақат микронутриентлар билан бойитилган ҳолда импорт қилиш мумкин бўлади.\nҲозирги кунда микронутриентлар билан бойитилган буғдой унининг даражаси ишлаб чиқариладиган ва импорт қилинадиган барча навдаги уннинг 30%ини ташкил қилаётганлиги шундай қарор қабул қилинишини тақозо этди. Микронутриентлар билан бойитилган унни аҳолининг 56%и истеъмол қилади, темир етишмаслиги анемияси профилактикасини таъминлаш учун аҳолининг 90%ини қамраб олиш даркор.\nЭслатиб ўтамиз, 2011 йил 1 январдан бошлаб мамлакат ичида I нав буғдой уни ва ош тузи фақат микронутриентлар билан бойитилган ҳолда ишлаб чиқарилади ва сотилади.\nМаълумот учун: микронутриентлар - инсон организмининг нормал ўсиши ва ривожланиши учун зарур бўлган, ўрнини бошқа нарса боса олмайдиган озиқ-овқат моддалари (витаминлар ва минерал моддалар).


Чеченистонда полиция ва босқинчилар ўртасида отишма бўлди (Видео)\n09:59 / 18.12.2016\nЧеченистон пойтахтида ўтган якшанба оқшомида полиция ходимларига ҳужум қилган босқинчилар гуруҳи йўқ қилинди. Улардан тўрт нафари ўлдирилган, икки нафари эса турли даражадаги тан жароҳати олиб, шифохонага ётқизилган.\nПолиция ходимлари ичида ҳеч ким жабрланмаган, фақат бир нафар йўл патруль хизмати ходими босқинчилар томонидан яраланган. Тинч аҳоли вакилларидан ҳам ҳеч ким жабрланмаган.\nБосқинчиларнинг шахсини ўрганиш борасида зарур чоралар кўрилмоқда.\nYouTube’нинг wolf95 никли фойдаланувчиси полиция ходимлари ва босқинчилар билан бўлган отишма тасвирланган видеони тақдим этди.\nГрознийдаги операция якуни ҳақида мамлакат раҳбари Рамзан Қодиров Instagram’даги ўз саҳифасида гапириб ўтган. Унинг сўзларига кўра, босқинчилар тунда “ҳуқуқни муҳофаза қилиш органлари ходимларини қириб ташлашни ўз олдиларига мақсад қилиб қўйишган”.\n“Тезкор равишда амалга оширилган чора-тадбирлар эҳтимолий қурбонларнинг олдини олди”, - деди Қодиров.\nГрозний Чеченистон Рамзан Қодиров


ШИФОКОР ИШГА ҚАЙТДИ – Сирдарё вилояти касаба уюшмалари ташкилотлари бирлашмаси Кенгаши\n10.09.2019 10.09.2019 sirdaryo\nСирдарё вилояти наркология диспансерида ¬навбатчи фельдшер вазифасида ишловчи Турсунали Абдураҳимов вилоят касаба уюшма ташкилотлари бирлашмасига мурожаат қилди. Аризада у билан тузилган меҳнат шартномаси иш берувчининг ташаббусига кўра бекор қилингани баён этилган эди. Мурожаат бирлашма юридик бўлими ходимлари ва тармоқ касаба уюшмаси Республика кенгашининг вилоятдаги масъул ташкилотчиси томонидан ўрганиб чиқилди.\nДастлаб ходимга Меҳнат кодексининг 181- моддаси, 2 – қисми билан 30 фоиз миқдорида жарима интизомий жазо берилган. Иккинчи бор эса иккита буйруққа асосан меҳнат шартномаси бекор қилинган. Бироқ суриштирув жараёнида ушбу буйруқларнинг ноқонуний экани аниқланди. Чунки йиғилиш баёни қарор қисмида кимга нисбатан тақдимнома киритилгани аниқ кўрсатилмаган. Чунки иш берувчи томонидан касаба уюшмасига тақдимнома меҳнат шартномаси бекор қилинган куни киритилган. Унда Т.Абдураҳимов билан тузилган меҳнат шартномасини бекор қилиниши ҳақида эмас, интизомни бузганлиги юзасидан кейинги йиғилишларда қарор қабул қилиниши сўралган. Меҳнат кодексининг 101-моддасида иш берувчининг ташаббуси билан меҳнат шартномасини бекор қилинишида олдиндан касаба уюшма қўмитаси розилиги талаб этилиши кўрсатилган.\nУшбу ҳолатда меҳнат шартномаси бекор қилинганда ходимга буйруқдан нусха ҳамда меҳнат дафтарчаси ўз вақтида берилмаганлиги оқибатида мажбурий прогул учун ҳақ ундирилиши ҳолати юзага келган.\nХодимни ўз иш жойига тикланишини сўраб иш берувчи номига тақдимнома киритилди ва фуқаролик ишлари бўйича Гулистон туманлараро судига мурожаат этилди.\nЯқинда суднинг ҳал қилув қарорига асосан фуқаро Т.Абдураҳимов ўз ишига тикланиб, мажбурий прогул вақти учун иш берувчидан 1 975 542 сўм маблағ ундирилди.\nОзода МАМАДАЛИЕВА, «Ishonch»\n← СПОРТ ТАДБИРИ ТАШКИЛ ЭТИЛДИ\n«УСТОЗЛАР – КАСАБА УЮШМАЛАРИ ЭЪЗОЗИДА» →\n31.03.2018 sirdaryo 0


Амалдаги президент Шавкат Мирзиёев яна бир қатор сайловолди ваъдаларини берди\n03 декабр 2021, Тошкент вақти: 06:52\nШавкат Мирзиёев ЎзЛиДеПнинг 9 сентябрда ўтаётган Х қурултойида.\nЎзЛиДеПнинг 9 сентябрда ўтаётган Х қурултойида президентликка номзод сифатида тасдиқланадиган Шавкат Мирзиёев келгуси беш йилда амалга ошириладиган ишлар ҳақида Ўзбекистон халқига қатор ваъдаларни берди.\nПрезидент қурултойда сўзлаган нутқи давомида беш йил ичида Ўзбекистондаги ҳар бир хонадон юқори тезликдаги интернетга уланишини маълум қилди.\nБундан ташқари Шавкат Мирзиёев: “2030 йилга бориб аҳоли жон бошига тўғри келадиган даромадни 4 минг доллардан оширамиз”,- деб баралла айтди. Айни пайтда аҳоли жон бошига тўғри келадиган даромад йилига 1700 долларни ташкил қилади.\nШавкат Мирзиёев келгуси беш йилда президент сифатида чегаралар хавфсизлигини янада мустаҳкамлашга, Афғонистон халқига қўлдан келган барча ёрдамни беришга ҳам ваъда берди.\nПрезидентнинг қолган ваъдалари маҳаллий матбуот сарлавҳаларида қуйидаги тарзда ифодаланди:\nШавкат Мирзиёев: «200 минг гектар пахта ва ғалла майдонлари қисқартирилиб, аҳолига узоқ муддатли ижарага берилади»\nПрезидент: «Дарахт кесишга муддатсиз мораторий жорий қилинади»\nҲокимликка номзод туман кенгашида энг кўп депутатлик ўрнини эгаллаган партия гуруҳи томонидан илгари сурилади – Президент


ИСЛОМДА МАҲР МАСАЛАСИ (1-қисм) / Ислом молияси\nHome Бошланғич билимларФиқҳ\tИСЛОМДА МАҲР МАСАЛАСИ (1-қисм)\nby Muhiddin 19.10.2021\n19.10.2021 249 views\nУшбу ояти карима эр ўз аёлига маҳр бериш вожиб эканини англатувчи тўртта оятдан биридир. Ақди никоҳ бўлиши билан маҳр бериш вожиб бўлади, ҳатто эр-хотин қовушмай туриб ажрашадиган бўлсалар ҳам.\nБерилганда ҳам, куёв томонидан чин қалбдан чиқариб берилиши талаб этилмоқда. Маҳр келиннинг шахсий мулки ҳисобланади. Ушбу шаръий ҳукм ўзга хонадонга кириб келаётган қиз-аёлларни ҳурматлаш, тақдирлаш ва эркалашнинг муҳим бир кўринишидир.\nМаҳр шундай муҳим нарсаки, келин-куёв ўзаро келишиб, иккимиз ҳам розимиз, бу ҳукмга амал қилмай қўяверамиз, дейишлари ҳам мумкин эмас. Агар билимсизлик оқибатида ёки бошқа сабабларга кўра маҳр белгиланмай, никоҳланиб кетган бўлсалар ҳам, кейин барибир маҳр берилиши керак. Ҳаттоки, эр маҳрни беришдан олдин вафот этиб қолса, унинг меросхўрлари маҳрни адо этишлари лозим бўлади.\nЮқоридаги оятда эр ўзига хотин бўлишга рози бўлган аёлга маҳрни оғриниб эмас, чин кўнгилдан чиқариб бериши лозимлиги уқтирилмоқда ва маҳр келиннинг ўз мулкига айланишига ҳам ишора қилинмоқда.\nАёл маҳрни олганидан кейин нима қилса, ўзи билади, чунки бу унинг мулки. Жумладан, мазкур оятда зикр қилинганидек, эрига қайтариб бериши ҳам мумкин.\nАгар келин ўз ихтиёри билан рози бўлиб, эри берган маҳрнинг ҳаммасини ёки бир қисмини қайтариб берса, эр уни бемалол олиб, тасарруф қилса бўлаверади.\nНабий алайҳиссалом бирор никоҳни маҳрсиз қўймаганликлари собитдир.\nIslom.uz портали маълумотлари асосида тайёрланди


Тишларда юқ қолдирмайдиган рангсиз қаҳва ишлаб чиқилди\nClr Cff бренди асосчилари Адам ва Дэвид Надь қандай қилиб қаҳвани бутунлай рангсизлантиришга муваффақ бўлишгани сирини ошкор қилишмаяпти. Mashable нашри ушбу қизиқ лойиҳа ҳақидаги маълумот билан бўлишди.\nАсосчиларнинг сўзларига кўра, улар рангсиз қаҳвани ишлаб чиқиш учун 3 ойдан кўпроқ вақт сарфлашган. Янги маҳсулот таркиби сув ва қаҳвадан иборат бўлиб, унда ҳеч қандай консервантлар, ароматизаторлар ва стабилизаторлар йўқ.\nМазкур лойиҳанинг қандай қабул қилинишини олдиндан айтиш қийин, лекин қандай бўлмасин, у одамларнинг эътиборини жалб қилиб келмоқда.\nБугунги кунда Clr Cff фақат Буюк Британия ва Словакияда сотилмоқда. 200 мл'ли қаҳванинг 5 таси - тахминан 15 фунт. Британияда оддий қаҳванинг бир порцияси ўртача 2 фунтга баҳоланишини инобатга олсак, янги қаҳва нархи у қадар қиммат ҳисобланмайди.


Ўзбекистонда газ, свет ва бензин нархи оширилади - 20.10.2018, Sputnik Ўзбекистон\n2019 йилнинг 1 январидан бошлаб эксперимент тариқасида Тошкент шаҳрининг Юнусобод туманида аҳоли томонидан электр энергияси истеъмолининг базавий нормаси ойига... 20.10.2018, Sputnik Ўзбекистон\n2019 йилнинг 1 январидан бошлаб эксперимент тариқасида Тошкент шаҳрининг Юнусобод туманида аҳоли томонидан электр энергияси истеъмолининг базавий нормаси ойига бир абонент учун 300 кВт.соат қилиб белгилаш таклиф қилинмоқда.\nТОШКЕНТ, 20 окт - Sputnik. 16 октябрдан бошлаб Ўзбекистонда газ, свет ва бензин нархи ошади, деб хабар қилинган Ўзбекистон Вазирлар Маҳкамасининг "Ёқилғи-энергетика ресурсларига нархлар ва тарифларнинг ўзгариши тўғрисида"ги қарори лойиҳасида.\nҲужжат Ўзбекистон Республикаси норматив-ҳуқуқий ҳужжатлар лойиҳалари муҳокамаси порталида жамоатчилик муҳокамасига қўйилган.\nУнга кўра, 2018-2019 йилларда тарифлар ва нархлар ўзгариши жадвали белгиланмоқда.\nШундай қилиб, табиий газнинг тарифи (ҚҚС ҳисобга олинган ҳолда, 1 куб метрига): ҳисоблаш асбоблари бўлганида аҳолининг коммунал маиший эҳтиёжлари учун:\n• 2018 йилнинг 16 ноябридан бошлаб — 320 сўм;\n• 2019 йилнинг 1 июнидан бошлаб — 350 сўм;\n• 2018 йилнинг 16 ноябридан бошлаб — 553 сўм;\n• 2019 йилнинг 1 июнидан бошлаб — 605 сўм;\nЭлектр энергиясининг нархи (ҚҚС ҳисобга олинган ҳолда, 1 кВт соати учун):\n• 2018 йил 16 ноябрдан — 331 сўм (ҳозирда 228 сўм);\n• 2019 йил 1 июндан — 370 сўм;\nАвтобензин ва дизел ёқилғиси:\n• Аи80 маркали автобензин — 4000 сўм/литр;\n• Аи91 маркали автобензин — 4500 сўм/литр;\n• дизел ёқилғиси — 4800 сўм/литр;\n• ЭКО маркали дизел ёқилғиси — 4900 сўм/литр;\nБу ҳолда базавий норма доирасида истеъмол қилинган электр энергияси ўрнатилган тариф бўйича, нормадан ортиғи 1,2 карра қимматроқ нархда ҳисоб-китоб қилинади.


hidoyat.uz – “Мовароуннаҳр” нашриётининг сайти - Биздан меҳр кутишади\nБиздан меҳр кутишади\nШаҳардан туғилган гўшам сари борарканман, ҳар хил одамлар билан суҳбатдош бўламан, гапларидан ҳикмат қидираман. Жўшқин, интилувчан инсонлар нигоҳларида эзгулик ва муҳаббатни ўқийман. Баъзан эса...\nОлд ўриндиқда ўтирган киши йўл бўйи кимлар биландир телефонда гаплашиб кетди. Бир машинада бўлганимиз сабаб сўзларидан «баҳраманд» бўлмасликнинг иложи йўқ эди: «Ака, аҳволларингиз қандай?» «Опажон, соғлигингиз яхшими, ўзингизни эҳтиёт қилинг». «Мендан нима ёрдам керак, синглим, тортинмай айтаверинг…»\nБу каби кўнгилни кўтарувчи сўзлар кимга ёқмайди дейсиз? Шу пайт унга яна кимдир қўнғироқ қилди.\n– Ҳаа, – деди у зарда билан. – Тирикман, келяпман. Ишдаман, шанғилламай гапир. Нега телефон қиляпсан? Ишларингни қил, болаларга яхши қара. Кечроқ бораман, – телефонини ўчирди-да, – бу хотинларга яхши гапириш керак эмас, шопир ака, – деди нописандлик билан.\nДилим оғриди. Тилида ширин сўзлари турнақатор бу кимса уларни кимга улашмоқда? Шунча яхши сўзнинг ўндан бирини аёлига айтса, нимаси ёмон? Фарзандларини тарбиялаётган она наҳотки бир оғиз ширин сўзга лойиқ бўлмаса? Яхши-ёмон кунида унга елкадош аёлининг кўнглини чилпарчин қилиш шунчалар осонми?! Ўзгаларга улашаётган меҳримизни яқинларимизга раво кўрмасак, инсонлигимиз, мусулмонлигимизга путур етмайдими?..\nФарғона Давлат университети талабаси


Амалий ўқув машғулотлари ўтказилди\nЖануби-Ғарбий махсус ҳарбий округи ҳамда Бухоро вилояти ИИБнинг ташкилий кўрсатмаларига асосан, Пешку тумани аҳоли пунктлари хавфсизлигини таъминлаш режасига мувофиқ, махсус-тактик ўқув машғулотлари ўтказилди.\nЎқув машғулоти уч босқичли бўлиб, биринчи босқичда бошқарув органлари ва бўлинмаларни юқори жанговар шайликка келтириш, туман аҳолиси хавфсизлигини таъминлаш бўйича махсус операцияга тайёргарлик кўриш тартиби текширилди. Иккинчи босқичда оммавий тартибсизлик содир этаётган шахсларнинг хатти-ҳаракатларини бартараф қилиб, барча иштирокчилар қўлга олинди.\nУчинчи босқичда туман ҳудудида тезкор профилактик тадбирларни ташкиллаштириш ва ўтказиш, аҳоли пунктидан террорчи гуруҳларнинг чиқиб кетиши ва ташқи томондан кириб келишига йўл қўймаслик бўйича амалий тадбирлар ўтказилди.\nМашғулотларда туман ИИБ ҳамда ҳамкорликдаги ташкилотлар юқори жанговар шайликка эга эканликларини намойиш этишди.


July 2021 – Пазанда\nГлавная / 2021 / July\nАрхив Месяца: July 2021\n08.07.2021\tЖамият Comments Off on Исмлар маъноси- ўғил ва к’из болалар учун\nФАРЗАНДга исм к’ўйиш ота-оналар учун енг маъсулиятли ишлардан бири десак муболаға бўлмас. Ота-онанинг фарзанди олдидаги биринчи бурчи ҳам ахир шундан иборатку. Шундай екан янги туғилган мўжазгина чак’алок’чамизга нима деб исм к’ўйишда баъзан катталардан маслаҳат сўрасак, баъзан як’ин танишларимизнинг, ўзимиз ёк’тирган инсонларнинг исмини еслаймиз. Баъзи ота-оналар фарзандларига исмни турли хил маросимлар, …\n08.07.2021\tМаданият Comments Off on Чимилдик’-келин куёв учун биринчи кеча\nТўй тугаб, меҳмонлар тарк’алиб кетганда сўнг одатда куёвнинг ўзлари учун тайёрланган хоналарида кутиб ўтирган келин ҳузурига дастлаб киришига алоҳида еътибор берилиши турган гап. Албатта, бир умрлик савдо бўлмиш никоҳли ҳаётни амалий бошлаш ҳодисаси алоҳида ҳис-ҳаяжон, орзу-истаклар билан тўлиб-тошган бўлиши бор. Бундай пайтда к’илинадиган ҳар бир иш, босиладиган ҳар бир к’адам …\n08.07.2021\tМаданият Comments Off on Тил ҳақида мақоллар\nАйтар сузни айт, Айтмас суздан қайт. Анжом – уй зийнати, Суз – инсон зийнати. Ариқни сув безар, Одамни – суз. Аччиқ тил – заҳри илон, Чучук тилга – жон қурбон. Беморга ширин суз керак, Ақлсизга – куз. Бир таваккал бузади, Минг қайгунинг қаласин. Бир ширин суз битказар, Минг кунгилнинг ярасин. …\n08.07.2021\tМаданият Comments Off on Туклардан халос булиш: усуллари, тандаги туклардан қутилиш сирлари\nҲар бир аёл силлиқ ва майин териси булишини кҳоҳлайди. Кераксиз тукларнинг пайдо булиши танадаги ортиқча туклардан кҳалос булиш усулларини қуллашга мажбур қилади. Уларнинг базилари уй шароитида танадаги тукларни юқотиш имконини беради, бошқалари еса мутакҳассисга мурожаат қилишни талаб қилади. Танада туклар купайиши сабаблари Танадаги туклар ҳаддан ташқари купайиб кетиши, жинсга ёки …\n08.07.2021\tМаданият Comments Off on Йигитларга қандай қизлар ёқади\nҲар бир қиз билади: йигит кузлари билан севади ва биринчи навбатда ташқи куринишга етибор беради. Юзи, соч узунлиги, нозик танаси, узоқ оёқлари, нозик арбоби, кукрак ҳажми гузаллик, макияжи – буларнинг ҳаммаси муҳим, сиз куринишингиз устидан доимо шугулланишингиз керак, узингиз устингиздан ишлаш керак, акси ҳолда қарши жинс вакилининг етибори юқолиши мумкин. Мақолада …\n07.07.2021\tМаданият, Шерлар Comments Off on Зулфияхоним шерлари\nОта, умрим ўтгани сайин Яқин келди Ватан деган сўз. СҲундан, ўтган куним азиздир, СҲундан, келар кунларим азиз. Ватан деган сўз билан боғлиқ Қайғум гўзал, қувончим гўзал. Кўзларимнинг иссиғи шу сўз, Ҳаётимнинг мазмуни ўшал. Булоқлари дардимга дармон, СҲамоллари олтин тароғим. Тупроғини кўзимга суртсам Равшан тортар чашми қароғим. Ватан десам онам келади …\n07.07.2021\tМаданият, Саломатлик Comments Off on Ялпиз фойдаси\nЯлпиз (мята)ли малҳам. Белдаги оғриқ, яллиғланиш, шишни йўқотишга, мушакларни рағбатлантиришга ва тинчлантиришга ёрдам беради. Кучли оғриқни йўқотиш учун 2 чой қошиқ ялпизнинг устидан 1 стакан қайноқ сув қуйиб, 15-20 дақиқа дам едиринг. Дамламага ип газламани намлаб, оғриётган жойга қўйинг. Устига клёнка ёпиб, 25-30 дақиқага иссиқ белбоғ билан ўраб қўйинг. Ялпиз …\n07.07.2021\tИслом, Маданият Comments Off on Дуолар тўплами\nАрафа кунининг ашийясида кҳоли қолиш имконингиз бўлса, албатта шундай қилинг. Ашийя – аср намозидан тортиб шом намозига азон айтилгунига қадар бўлган вақт. Солиҳлардан бири шундай дейди: Арафа кунида қайси дуони қилган бўлсам, бир йил ҳам ўтмасдан (унинг жавобини) оппоқ тонгдек кўрдим. Ўзингларга ўзинглар якҳшилик қилинглар. Дуоларингизда бизни, ота-онамизни ва зурриётимизни …\nТўлғоқ тутиш белгилари\n07.07.2021\tМаданият Comments Off on Тўлғоқ тутиш белгилари\nОдатда, туғишга оз қолганда аёлда ҳомиладорлик ниҳоясига етганлигини билдирадиган белгилар пайдо бўлади. Туғруқкҳонага вақтида бориш учун аёл бу белгиларни билиши лозим. Туғишга 2—3 ҳафта қолганда бачадон тез қўзғаладиган бўлиб арзимаган сабаб билан ҳам қисқаришга тайёр туради, унинг туби кескин олдинга егилади, қорин пастга тушади ва аёл енгил нафас ола бошлайди, …\n07.07.2021\tМаданият, Шерлар Comments Off on 8-март табриклари, табрик , расмли шерлар\nАзиз ва ҳурматли Онакҳонлар , оп- сингиллар, аммаю- кҳолалар сизларни кириб келаётган баҳорнинг биринчи байрами 8 – март байрами билан табриклайман. Сизларга узоқ умр , соғлик саломатлик, баҳор гулларидек яшнаб юришингизни тилайман. Фарзандлар бакҳтига, еркаклар бакҳтига доимо бор бўлинг. У ОЛАМНИНГ ГЎЗАЛЛИГИ СИЗДА НАМОЁН, ҚАЛБИНГИЗГА МУҲАББАТ АЙЛАМИСҲ ОСҲИЁН. СИЗ БОРСИЗ …


Тадбиркор йўлига қачонгача тўғоноқ бўламиз? | O'zLiDeP\nТадбиркор йўлига қачонгача тўғоноқ бўламиз?\nОдамлар билан бевосита мулоқот қилиш, жойлардаги ижтимоий-иқтисодий муаммолар бартараф этилишига кўмаклашиш партиямиз фаолиятининг энг асосий йўналишларидан биридир. Зеро, сиёсий куч амалий ишлари билангина ўзига билдирилаётган ишончни оқлаши мумкин. O‘zLiDeP бу борадаги ишларга жуда катта эътибор қаратяпти, омма билан мулоқот узлуксиз давом этяпти.\nШу йилнинг биринчи чораги – январь-март ойлари мобайнида халқ депутатлари туман, шаҳар ҳамда вилоят Кенгашларидаги O‘zLiDeP депутатлик гуруҳи аъзолари партия ҳудудий ташкилотлари ходимлари билан биргаликда аҳоли билан учрашувлар ўтказдилар. Ана шу жараёнда партиямиз вакиллари фуқаролар томонидан тилга олинган турли-туман 93 минг 190 та масалани кўриб чиқдилар. Уларнинг кўпчилиги жойида ҳал этилгани эътиборга молик.\nЛекин ечим топилиши жуда қийин кечаётган муаммолар ҳам талайгина. Хусусан, тадбиркорлар давлат-хусусий шерикчилиги асосида мактабгача таълим муассасалари қуриш учун имтиёзли тартибда кредитлар ажратилиши билан боғлиқ мушкулотларга мунтазам дуч келяптилар. Ваҳоланки, Президентимизнинг “Мактабгача таълим тизимини янада ривожлантириш ва рағбатлантириш чора-тадбирлари тўғрисида” 2018 йил 5 апрелдаги қарорида белгилаб қўйилганидек, махсус ҳисобварақ маблағларидан имтиёзли кредитлар тижорат банклари томонидан мактабгача таълим фаолияти билан шуғулланувчи тадбиркорлик субъектларига 15 йил муддатга, шу жумладан, 3 йиллик имтиёзли давр билан йиллик 1 фоизли ставка бўйича ажратиб берилади. Шу ўринда қайд этиш жоизки, мазкур ҳужжатда мактабгача таълим тизимини, жумладан, мактабгача таълим хизматлари нодавлат секторини янада ривожлантириш, мактабгача таълим муассасалари тармоғини кенгайтириш ва моддий-техника базасини мустаҳкамлаш, мактабгача таълим соҳасидаги давлат-хусусий шерикчилиги учун қулай шарт-шароитлар вужудга келишига хизмат қиладиган бир қанча вазифалар баён қилинган. Яратилаётган катта имкониятлардан руҳланиб, ишга киришган кўпгина тадбиркорларнинг иштиёқини сўндирувчи ҳолатлар ҳам юз бераётгани кишини ташвишга солади. Яхшиси, ҳаётий мисолларга мурожаат қиламиз.\nЗарурий ҳужжатлар тайёрланишига роппа-роса бир ой вақт кетди. Маблағни-ку гапирмаса бўлади: деярли 9 миллион сўм миқдоридаги пул ҳужжат ишлари учун сарфланди. Айтишга осон...\nЭнди мактабгача таълим муассасаси қурилиши учун кредит олиш масаласи қолди, холос. У қўлга теккач, ярим йилга қолмай бино қурилиб, фойдаланишга топширилади... Мўлжаллар мўлжаллигича қолиб кетишини бўлажак тадбиркор қайдан билсин!\nБанкда ишлаётган айрим ходимлар оддий ҳужжатларга ҳам бефарқ бўлганидан кейин яна нимани кутиш мумкин? Демоқчимизки, кредит ажратиш пайсалга солинавергач, Д.Мадаминова ҳамда унинг турмуш ўртоғи умидларини узиб, банкдан ҳужжатларни қайтариб олмоқчи бўлишса... Нима бўпти денг, улар минг азоб билан тайёрлаган ҳужжатлар йўқолганмиш. Ана холос, шуям баҳонами энди? Банк раҳбариятига қатъий талаб қўйилгач, ниҳоят, ҳужжатлар топилди. Сармоя берилишини кутавериб чарчаган тадбиркорнинг ҳафсаласи пир бўлди. Қуруқ ваъдалар билан иши битмаслигини англаб, қўл силташди.\nМана, иш бошланганидан буён бир йилдан ортиқ вақт ўтди. Югур-югурларга сарфланган маблағ, қанча асаббузарликлар, оворагарчиликлар, навбат кутишлар... Бунинг эвазига эса қуруқ ваъдалар ва бепарво муносабат...\nҲеч нарсага ишончи қолмаган аёл дастлаб муаммонинг газетада ёритилишини ҳам истамади: “Барибир фойдаси йўқ!”\nТошлоқ туманининг Ахшак қишлоғида яшовчи тадбиркор Абдунаби Сулаймоновнинг ҳам бошига шундай савдо тушган. У ҳам шу ҳудуд аҳлининг талаб-эҳтиёжларини обдон ўрганиб, хусусий боғча қуришга аҳд қилганди. Бизнес-лойиҳага мувофиқ ТИФ “Миллий банк” бўлимидан йиллик\n1 фоизли ставка билан 1 миллиард 300 миллион сўм кредит олиши керак эди. Аммо сармоя ажратилиши турли важлар рўкач қилиниб, пайсалга солинаверди. Бир неча ойдан кейин маҳаллий ҳокимлик ва банк вакиллари тадбиркорга қурилиш бошланганидан сўнг кредит берилишини маълум қилишди. А.Сулаймонов ўз маблағи ҳисобидан иншоотни қисман тиклади. Шунда ҳам муроди ҳосил бўлмади. Энди мутасаддилар томонидан мантиққа тўғри келмайдиган бошқача шартлар айтилди: ёнғинга қарши кураш бошқармасининг хулосаси, боғчада тарбиячи бўлиб ишлаётганларнинг ҳужжатлари тақдим қилиниши лозиммиш. Тадбиркорнинг бино ҳали битмаганлиги тўғрисидаги эътирозлари эса инобатга олинмади. Хуллас, ишбилармон имтиёзли кредитдан умидини узди ва мактабгача таълим муассасаси қурилишини давом эттирмасликка, чала-ярим тикланган иморатдан эса бошқа мақсадларда фойдаланишга қарор қилди...\nТўғри, айримларга тижорат банклари томонидан сармоялар бериляпти. Масалан, навоийлик Муҳаррам Назарова “Туронбанк”нинг вилоят филиалидан 1 миллиард 400 миллион сўм сармоя олишга муваффақ бўлди. Лекин тадбиркорнинг йиллик 18 фоиз устама тўлаётгани қандай изоҳлаш мумкин? Унинг айтишича, маблағга ғоят муҳтожлиги боисидан ана шундай оғир шартга кўнишга мажбур бўлган.\nЮқорида баён қилинган ҳолатлар бўйича мисоллар ҳали қўлимизда жуда кўп.\nПартиямиз вакиллари нодавлат мактабгача таълим муассасаси қуриш учун имтиёзли кредит ололмаётган 127 нафар тадбиркорни ҳисобга олишди!\nМазкур рақам масаланинг жиддийлигидан дарак беряпти. Албатта, сафдошларимиз фақатгина муаммони қайд этиш билан чекланиб қолаётганлари йўқ. Уларнинг ечимини топиш учун бор имконият ва ваколатларни ишга солишяпти. Тегишли ташкилотларга депутатлик сўровлари йўлланяпти, мансабдор шахслар билан юзма-юз суҳбатлар ўтказиляпти, шунингдек, бу каби оғриқли масалаларга република миқёсидаги идоралар диққати жалб қилиняпти. Тизимли саъй-ҳаракатлар эса ижобий натижалар бермасдан қолмайди.\nПировардида шуни қайд этишни истардикки, хусусий боғча қуриш учун имтиёзли тартибда кредит олганлар ҳам талайгина. Бошқача айтганда, кимгадир сармоя бериляпти, кимгадир эса йўқ. Мактабгача таълим вазирлиги, тижорат банклари имтиёзли кредит олишга талабгорларни қандай мезонлар асосида саралаяпти? Депутатларимиз, партиямиз фаоллари ана шу саволга ҳам жўялироқ жавоб топсалар мақсадга мувофиқ бўларди.\nдепутатлик бирлашмалари билан\nишлаш бўлими етакчи консультанти\nO’zLiDeP депутатлари Наманган Педагогика коллежи ўқувчилари учун стипендия жорий қилди\nИзчил ислоҳотларга мос рамзимиз бор\nOʻzLiDePнинг янгиланган рамз-логотипи фақат шаклнинг ўзгарганини англатади, десангиз янглишасиз. ...\nАз-Замахшарий номидаги вилоят ахборот-кутубхона марказида давлатимиз раҳбарининг “Янги ...\nO’zLiDeP Сиёсий Кенгаши Ижроия қўмитаси томонидан Ўзбекистон Республикаси Марказий сайлов ...


Тимур Ишметов МБ раиси ўринбосари лавозимига тайинланди – Газета.uz\nФото: Баҳодир Мамажонов / МБ\nТимур Ишметов МБ раиси ўринбосари лавозимига тайинланди\nИнвестициялар бўйича давлат қўмитаси раисининг биринчи ўринбосари бўлиб ишлаган Тимур Ишметов МБ раисининг биринчи ўринбосари бўлди.\nLotinchada 8 июн 2017, 10:51 Иқтисодиёт\nЎзбекистон Президентининг фармони билан Инвестициялар бўйича давлат қўмитаси раисининг биринчи ўринбосари бўлиб ишлаб келаётган Тимур Ишметов Марказий банк раисининг биринчи ўринбосари этиб тайинланди. Бу ҳақда МБ матбуот хизмати хабар қилди.\nБунга қадар раиснинг биринчи ўринбосари бўлиб ишлаб келаётган Саидкамол Ходжаев Марказий банк раиси ўринбосари лавозимига тайинланди. Раис ўринбосарлари Шохрух Шоахмедов ва Шерзод Хаджимуратов бошқа ишга ўтиши муносабати билан эгаллаб турган лавозимларидан озод қилинди.\nТимур Ишметов 1979 йилда Тошкентда туғилган. 2000 йилда Тошкент молия институтини, 2005 йилда Бирмингем университетининг International Money and Banking йўналишида магистратура босқичини, 2007 йилда —Тошкент юридик университетини тамомлаган.\nМеҳнат фаолиятини 2000 йилда Марказий банк иқтисодчиси лавозимидан бошлаган. 2017 йил апрелигача турли лавозимларда фаолият кўрсатди. Жумладан, турли вақтларда МБнинг Монетар операциялар департаменти, Халқаро резервларни бошқариш департаменти, Ички валюта бозоридаги операциялар ва Валюта бошқаруви ва назорати департаментига раҳбарлик қилди.\nАввалроқ Мамаризо Нурмуратов Марказий банк раҳбарлигига тайинланди. У шу вақтгача Сенатнинг Бюджет ва иқтисодий ислоҳотлар қўмитаси раиси сифатида фаолият кўрсатиб келаётган эди.


Тошкент давлат педагогика университети талабасида коронавирус аниқланди - Zamin.uz\nТиббий ташхис натижаларига кўра 22 январь куни Низомий номидаги Тошкент давлат педагогика университети (ТДПУ) рус тили ва адабиёти факультети талабасида COVID-19 касаллиги аниқланди. Бу ҳақда Олий таълим вазирлигига таяниб Repost маълум қилди.\nУшбу талаба билан мулоқот қилганлар ва факультет биносида бўлган барчага 14 кун давомида ўзини ўзи изоляция қилиш тавсия қилинди.\nМазкур чора таълим муассасаси биносининг 4-қаватидан фойдаланадиган рус тили ва адабиёти факультети, шунингдек, хорижий тиллар факультетига нисбатан жорий қилинган. Шу билан бирга, ушбу факультетларнинг анъанавий тарзда ўқишни бошлаган 2-курс талабалари икки ҳафта давомида масофадан туриб ўқишлари белгиланди.\n«24 январдан бошлаб ҳар иккала факультетнинг 2, 3, 4-курс талабалари қишки сессиянинг якуний имтиҳонларини онлайн тарзда топширади. 1-курс талабалари икки ҳафтадан сўнг, 8-феврадан анъанавий тарзда ўқишга қайтади», – дея изоҳ берди Олий таълим вазирлиги.\nҚолган барча факультетларнинг талабалари ўқишни давом эттиришлари ва имтиҳонларни офлайн режимда топширишлари қайд этилган. Барча биноларнинг кириш ва чиқиш жойларига йўлаклар орқали ҳар бир факультет ва курс учун алоҳида маршрутлар асосида ўтиш мумкин ва улар махсус тиббий асбоб-ускуналар ҳамда санитария жиҳозлари билан тўлиқ таъминланган.\n«Университетда доимий равишда мутахассис ва шифокорларнинг махсус жамоаси ишламоқда. Ўқув бинолари ва талабалар турар жойларида фавқулодда вазиятлар учун изоляторлар ташкил қилинди ва етарли миқдордаги зарур дори-дармонлар сотиб олинди», – дейилади ТДПУ хабарида.\nЭслатиб ўтамиз, Ўзбекистондаги ОТМларда анъанавий таълим 11 январдан бошланган эди. “Замин” янгиликларини “Youtube”да кузатиб боринг\n9-10-2020, 08:13, Жамият


02:52 / 26.08.2017\nФото: Fotolia / saiko3p\nСобиқ Югославия республикаси Македонияда суд Туркия президенти Ражаб Тоййиб Эрдўғанни ижтимоий тармоқларда ҳақорат қилган шахсни айбдор деб топди ва унга 24,600 македония динори (400 еврога яқин) жарима белгилади.\nСкопйедаги Бош суд ҳукмига кўра, Македония ва Туркия фуқаролигига эга бўлган, Й.А. исмли шахс 2016 йили Фейсбукдаги ўз саҳифасида «хорижий давлатлардан бирининг раҳбари шаънига кинояли гаплар ва ҳақоратлар» жойлаштирган. Агар у жарима тўлашдан бош тортса, жазо қамоқ жазосига алмаштирилиши мумкин.\nДаъвогар сифатида Туркиянинг Скопйедаги элчиси Тўлин Эрка Қара қатнашган ва ҳақорат туфайли нафақат Эрдўғаннинг шаънига, шунингдек Туркия давлатининг номига ҳам қора бўёқ чапланганини қайд этган.\n«Биз ишонамизки, бу шахс жазога лойиқ. Бу даъво аризаси бундай ўйланмаган хатти-ҳаракатларни амалга ошириш ниятида бўлган бошқаларни огоҳлантириб қўйиш мақсадида топширилди», деган Туркия дипломатик миссияси раҳбари Нова ТВ телеканалига.\nЧиқарилган ҳукм бу борадаги биринчиси бўлган ва республикада жуда катта резонанс келтириб чиқарган. Адвокат Филип Медарскийнинг айтишича, Македония жиноят кодексига кўра айбланувчини унинг ҳақоратлари шахсан Эрдўғанга эмас, айнан президентлик лавозимига қаратилган бўлгандагина судлаш мумкин. Маҳаллий оммавий ахборот воситалари адвокатнинг фикрини келтириб, ушбу қарор инсон ҳуқуқлари бўйича Европа суди меъёрларига зид эканлигини таъкидлашмоқда.\n2002 йилги аҳолини рўйхатга олиш натижаларига кўра, Македонияда 40 мингдан зиёд турк миллатига мансуб кишилар яшайди ва улар мамлакат жами аҳолисининг 4 фоизини ташкил этишади. Улар сон бўйича македониялик албанлардан сўнг мамлакатдаги иккинчи миллий озчилик ҳисобланишади.\nМакедония Ражаб Тоййиб Эрдўған


турганлар, назарий жиҳатдан якуний натижаларни кутиб ўтирмасдан, талабаликни аллақачон нишонлайверса бўлади. Чунки ҳозир абитуриентлар учала ...\nНанкин почта ва телекоммуникация университети (Цзянсу провинцияси) талабалари, Ўзбекистон фуқаролари М.Т. ва С.Ш. учинчи шахсларнинг иштирокисиз ...\nТурсунов Давлат тест марказини (ДТМ) судга бериб ютиб чиққани, уни талабалар сафига қабул қилиш мажбурияти юклатилган суд қарори қонуний кучга ... ўтиб кетгани Даврон Турсуновнинг Тошкент тиббиёт педиатрия институти талабалари қаторида туришига тўғаноқ бўлаётганди. Ниҳоят, масалага узил-кесил ...\nуниверситети Компьютер инжиринги факультети иккинчи босқич талабаси Шаробиддинов Асилбек Озодмирза ўғли 28 июнь куни тунгги соат 3:45ларда ...\nТАТУ талабаси ёзги таътил вақтида ўз уйида босқинчилик қурбони бўлди\nуниверситетининг Компьютер инжиниринг факультети 4-босқич талабаси Рустам Ҳамдамов ҳам иштирок этди ва рақибини муддатидан олдин ...\nхабар берилганди. Учрашувда ЎзМУ математика факультети 4-курс талабаси Сардор Бозорбоев сўзга чиқиб, ўз тажрибасидан келиб чиқиб, С.Сирожиддинов ... муносиб иштирок этгани ҳақида гапириб берган. «Президент талабанинг иштиёқи, ташаббускорлиги ва Ватан равнақи йўлидаги фидойилиги ...\n3D принтер яратиш борасидаги лойиҳаси билан таништирди. Президент талабанинг тақдимоти билан танишгач, «Асака банк» бошқарув раиси Нодирбек ... билан танишгач, «Асака банк» бошқарув раиси Нодирбек Сайдуллаевга талабага ўз лойиҳасини якунига етказиш учун зарур бўлган 1 млрд сўм маблағни ...\nквартирада содир бўлган ёнғин натижасида оғир куйиш жароҳатини олган талаба, Ўзбекистон фуқароси Мутал Йўлдошев 19 май куни «Ҳанил» касалхонасида ... ўтамиз, 2019 йилнинг 9 май куни Сеул шаҳрида яшайдиган ўзбекистонлик талабалар Мутал Йўлдошев (1997 йилда туғилган) ва Фаррух Мўминовнинг (1996 ...\nкўра 2019 йилнинг 9 май куни Сеул шаҳрида яшайдиган ўзбекистонлик талабалар Мутал Йўлдошев (1997 йилда туғилган) ва Фаррух Мўминовнинг (1996 ...\nТИВ Россияда қўлга олинган ўзбекистонлик талаба ҳақида ахборот берди\nкеча ижтимоий тармоқ ва ОАВларда Россияда ўзбекистонлик талаба судга тортилгани хусусида хабарлар тарқалди. Ўзбекистон ташқи ишлар вазирлиги ҳам мазкур воқеага тўхталиб ўтди. «2019 йилнинг 2 май ... 2 май куни ОАВда Россия гидрометрология университети 2-босқич талабаси, Ўзбекистон фуқароси М.Юлдашевнинг қўлга олинганлиги тўғрисида ...\nэкан. «Физика факультетида ўқийман. Эрталаб дарсга кечикиб келган талабаларни факультетга қўйишмаяпти. Устига-устак уларни суратга олиб, ... орқали таҳсил ривожланаётган даврда биз дарсга беш-ўн минут кечиккан талабани суратга олиб «мана кўринглар қолоқларни!» дея жар солмоқдамиз. Ҳалиям ...\nабитуриентларни уларнинг айби кейинчалик аниқланган тақдирда ҳам, талабаликдан четлаштириб бўлмаслиги, бунинг қонуний асоси йўқлиги ҳақида. ... ҳам ойдинлик киритиб кетилибди. Аниқроғи “Олий таълим муассасалари талабалари ўқишини кўчириш, қайта тиклаш ва ўқишдан четлаштириш тартиби ...\nТошкент темир йўл муҳандислари институтининг жорий йилги 1093 нафар битирувчиси иш билан тўлиқ таъминланди.\nхитойлик икки нафар талаба билан боғлиқ можаро қўзғалди. ФБР суриштириб билса, Орегон штатида яшовчи чинлик икки фуқаро — Яньянь Чжоу ва Цюянь Цзян ўзлари тузган ... «Apple» компаниясини қарийб миллион долларга чув тушириб кетишган. талабаларнинг режаси жуда оддий, аммо самарали эди: улар «Apple»нинг сервис ...\nёшлар гуруҳи, Ўзбекистон Республикасининг Экологик партияси, ТАТУ талабалари лойиҳанинг ташкилотчилари ҳисобланиб, унинг мақсади — Америка ...\n433 та мутахассисликларда тайёрланмоқда. Жами – 373 483 нафар талаба таҳсил олмоқда. Республикада олий таълим муассасалари сони янги ... йилда 75 тадан 100 тага етди. Натижада олий таълим муассасаларига талабалар қамрови кенгайиб, жорий ўқув йилидан бошлаб қуйидаги университетларда ...\nбўлган. 1993 йилда туғилган Андижон тиббиёт институти 6-курс талабаси Х.Т. уйида яна буюмлар бор, дея алдаб ижрочини уйига таклиф этган. Кейин ...\nаграр университети декан ўринбосари Х.А. университетнинг 2-босқич талабаси А.дан уни якуний имтиҳонларга киришига рухсат бериш эвазига 600 ... ташқари, Х.А. мунтазам равишда дарс соатларини қолдирган 11 нафар талабаларни имтиҳонларга киришларига рухсат бериши эвазига олган жами 4,6 ...\nбиров кўрсатгани йўқ, бу оғзаки айтилган гап), ўқиши кўчирилган талабаларга бир ойлик стипендияси тўланмас экан?! Бу қанақаси? Айтганча, ... жавоб топилса, унверситет раҳбариятининг қулоғи тинч, кўпгина талабаларнинг кўнгли хотиржам бўлади, назаримда. Шунингдек, ўртада туғилаётган ...